Nak Melancong Tapi Bajet Ciput? Jom Ketahui Cara Travel Hacks Paling Mudah & Semestinya Murah!

Siapa je yang tak suka melancong kan? Berjalan-jalan dengan family ke, pasangan ke ataupun dengan BFF untuk hilangkan stress kerja.

Tapi tulah bila fikir part nak melancong ni sudah semestinya poket kena tebal, tak kan nak bawa duit cun-cun je. Bila dah sampai tempat orang tu of course rasa semua benda nak beli.

Itu belum cakap bab cari tiket flight murah lagi. Memang pening lah nak survey satu-satu. Harga pula beratus, ribu tu memang tak lari.

Tapi mulai hari ni dah tak perlu nak pening kepala, sebab kali ni kami nak payung travel hacks untuk korang dapatkan tiket flight murah! Paling penting berbaloi, baru seronok bercuti kali tu.

Jika sebelum ini korang pernah layari banyak website booking tiket flight untuk survey harga, pastikan korang clear cache browser yang korang gunakan di phone ataupun laptop.

Ini cara untuk mengelakkan harga tiket menjadi semakin mahal apabila korang melayarinya buat kali kedua. Bukan apa, website penerbangan dapat track yang korang pernah buka website mereka sebelum ini.

Salah satu hari terbaik untuk korang beli tiket flight murah adalah pada hari Selasa dan Rabu. Kebanyakkan syarikat penerbangan biasanya mempunyai sistem tempahan di mana detail tentang tawaran tiket akan ditetapkan pada hari Selasa jam 7 malam.

Buat pembelian tiket secara one way juga salah satu trick untuk dapatkan harga tiket murah yang ramai tak tahu. Kalau korang beli tiket secara return, sudah pastinya syarikat penerbangan tersebut dapat tahu yang korang akan pulang dari percutian tersebut.

Kebiasaannya, syarikat penerbangan akan menawarkan harga tiket flight yang lebih murah kalau korang tempah 6 bulan ke 12 bulan lebih awal dari tarikh penerbangan.

Ini cara paling mudah yang korang boleh cuba. Korang boleh cuba untuk subscribe newsletter syarikat penerbangan seperti AirAsia untuk setkan promosi yang ditawarkan.

Dengan cara ini korang boleh menjadi orang terawal yang dapat tahu mengenai promosi tiket yang bakal berlangsung dan yang sedang dilancarkan oleh syarikat tersebut.

Sebab korang baca sampai habis travel hacks ni kami nak payung tarikh-tarikh promosi tiket penerbangan oleh AirAsia. Berbaloi gila!

Mulai 5 hingga 11 Disember 2022 ini, AirAsia akan menawarkan promosi hebat dengan harga yang tak masuk akal kalau korang booking dalam tempoh tersebut.

Korang yang nak melancong ke Johor Bahru, Kuching, Langkawi, Nha Trang, Bali, Phuket atau mana-mana tempat sepanjang 3 Jan 2023 sehingga 30 Mar 2024 boleh buat tempahan untuk dapatkan tiket yang murah. Yang paling best siap dapat offer 21% untuk semua seat dan semua flight. Tak kan korang tak nak?

Tempat-tempat yang ditawarkan dalam pakej ni sesuai buat korang yang nak honeymoon atau sambut anniversary.

Yang lama dah merancang nak ke New Delhi, Seoul, Taipei, Osaka, Melbourne dan Auckland boleh buat tempahan sekarang. Korang jangan nak lepaskan peluang AirAsia’s 21st Birthday Sale ni okey. Kalau terlepas je menangis di bucu katil pun dah tak ada gunanya.

Ingat promo ini ada tarikh tamatnya. Jadi cepat-cepat download airasia Super App untuk booking tiket penerbangan mengikut tarikh yang korang free.

Jadi apa tunggu lagi jom rancang perjalanan dengan AirAsia dan jangan lupa untuk ikut pelbagai promosi hebat AirAsia di laman rasmi AirAsia, Facebook, Instagram dan Twitter.


Netizen Puji Majlis Bertandang Syifa Melvin, Safawi Rasid ‘Simple’ & Sederhana

Isnin lalu, berlangsungnya majlis pernikahan personaliti media sosial, Syifa Melvin bersama kekasih hatinya, pemain bola sepak Johor Darul Takzim (JDT), Safawi Rasid.

Sabtu lalu, berlangsung pula majlis bertandang belah pengantin lelaki di Dungun, Terengganu.

Menerusi video dan foto dikongsikan oleh netizen di media sosial, pasangan pengantin dilihat segak dan cantik menggayakan busana songket berwarna gelap.

Dalam satu video dikongsikan netizen di aplikasi TikTok memaparkab Syifa dan Safawi sedang berjalan ke arah pelamin dipercayai majlis tersebut dilakukan di dalam sebuah dewan secara sederhana.

Cantiknyaa syifa ! Simple je ? Masjis Bertandang #syifawi #syifamelvin #safawirasid29 #kekasihakhirnya

? suara asli – luv.lesti – L U V L E S T I

Diruangan komen rata-rata netizen kagum dengan majlis perkahwinan pasangan itu yang dilihat simple dan tidak berlebih-lebihan jika dibandingkan dengan majlis selebriti yang lain.

Dalam pada itu, ada yang memuji buasan yang digayakan pengantin juga dilihat sopan dan sedap mata memandang.  Malah, ramai mendoakan rumah tangga pasangan itu kekal bahagia hingga ke akhir hayat.

Untuk rekod, Syifa sah bergelar isteri Safawi Rasid pada 28 November dalam satu majlis akad nikah yang berlangsung di sebuah hotel terkemuka ibu kota


Anak Dara Aliff Syukri Dipuji Cantik, Ramai Yang ‘Insecure’ Dengan Qadejah

Pejam celik, anak perempuan kepada usahawan kontroversi Datuk Seri Aliff Syukri iaitu Qadejah Elzahra kini semakin menginjak dewasa dan ramai yang memuji kecantikan semula jadi gadis itu.

Baru-baru ini, hangat diperkatakan apabila tular video dikongsikan oleh Qadejah di aplikasi TikTok memaparkan dia membuat trend sempena ulang tahun kelahirannya.

Happy birthday to me #shouldbeme #xyzbca #BioessenceB5 #tiktokmalaysia #fyp #rempit #birthday #november #idkanymore #hi

Diruangan komen, rata-rata netizen memuji kecantikan Qadejah serta tidak melepaskan peluang mengucapkan selamat hari lahir buat gadis itu.

Dalam pada itu, ada yang mengatakan tidak sangka sekejap sahaja Qadejah sudah besar serta menyamakan wajah gadis itu mirip seperti ibunya, Datin Seri Nur Shahida.


Ogy Terima Pinangan? Majlis Bakal Diadakan Minggu Depan

Menerusi satu perkongsian, pelakon dan pengarah, Fauziah Ahmad Daud memaklumkan akan melangsungkan majlis istimewa, minggu depan.

Fauziah atau lebih mesra disapa Ogy berkata dia sedang menghitung hari bahagia dan sudah menerima pinangan daripada pihak berkenaan.

BACA: Ogy Ahmad Daud Tak Boleh Terima Lawak Jenaka Hina Islam

Perkongsian Ogy itu mendapat pelbagai reaksi daripada netizen yang turut mendoakan agar  setiap apa yang dirancang dipermudahkan.

Terdahulu, Ogy pernah mendirikan rumah tangga dengan pelakon, Eman Manan pada 23 Disember 1990 namun pasangan itu memfailkan penceraian pada 2 Julai 2003 selepas 13 tahun hidup bersama.


Harry Khalifah Tak Halang Anak Nak Kahwin Awal

Anak gadisnya Harry Khalifah  penyanyi Chombi atau nama sebenarnya Siti Maryam kini dikenali ramai selepas lagu single Sayunk I Love You menjadi siualan ramai serta tular di media sosial.

Memetik Harian Metro, Chombi berkata dia tidak menyangka lagu tersebut mendapat sambutan yang baik. Gadis berusia 15 tahun itu berkata lagi, dia belum yakin lagi untuk melakukan persembahan sendirian di atas pentas.

“Saya masih baru sebagai penyanyi dan perlukan masa untuk memupuk keyakinan diri. Saya sebenarnya belum cukup yakin untuk melakukan persembahan pentas bersendirian tanpa ditemani ayah.

“Buat masa ini, saya hanya boleh menyanyi jika ayah pun ada di pentas yang sama,” katanya.

Menurut Chombi lagi, melihatkan sambutan luar biasa diterima sekaligus menjadi pemangkin semangat untuknya berusaha menjadi penyanyi lebih baik.

Sementara itu, Harru berkata menjaga keselamatan Chombi apatah lagi ramai lelaki mula mendekati anak gadisnya itu serta mahu berkenalan. Bagaimanapun, Harry berkata dia tiada masalah jika ada yang mahu berkawan dengan anaknya.

“Sejak dari single pertama, Rindu Rindu dulu, memang ramai dah lelaki yang nak berkenalan dengan Chombi. Malah, ada penyanyi datang jumpa saya beritahu minat dengannya (Chombi), sampai tak boleh nyanyi kalau ada dia.

“Chombi masih bawah umur lagi. Jadi, kalau sekadar nak berkawan biasa saja, saya tiada masalah. Tapi, jika nak serius sampai mahu melamar dia, masih belum sesuai,” katanya.

Dalam pada itu, Harry berkata dia tidak cerewet dalam menentukan siapa yang boleh dan layak berkawan dengan anaknya, malah tidak kisah jika anaknya itu mahu berkahwin awal.

“Saya, bukanlah ayah yang cerewet. Kalau dia (Chombi) nak berkahwin awal sekali pun nanti, saya tak akan halang dan tiada syarat apa pun. Yang penting, orangnya baik dan boleh pimpin dia,” katanya.


‘High Maintenance’, Wanna Ali Pilih Calon Suami Kewangan Stabil

Pelakon Wanna Ali berkata dia sudah menetapkan jodohnya mestilah seorang  lelaki yang mampu memberi kesenangan hidup buat dirinya serta mengakui dia sudah biasa hidup selesa.

Memetik Harian Metro, pelakon berusia 24 tahun itu berkata itu kriteria yang perlu ada pada lelaki yang mahu mendekatinya  apatah lagi dia juga kini berusaha untuk memajukan dirinya demi masa depan.

“Sekarang saya mencari lelaki yang boleh bimbang saya dunia dan akhirat. Ibu bapa saya sendiri pun pastinya nakkan calon menantu yang kewangan stabil, kesimpulannya boleh jaga saya lebih baik berbanding mereka.

“Itu standard, bukan nak cakap ‘demand’. Sebab saya sudah biasa hidup selesa. Jadi kalau saya berkahwin dan hidup dalam kesusahan, saya takkan biarkan itu berlaku.

“Lagi pula, it bukannya saya tak mampu menyara diri pun dan saya ada hak untuk memiliki ‘high maintenance’. Sebab saya sendiri yang memastikan hal itu dijaga dengan rapi,” katanya.

Kongsi anak kepada penerbit filem Datuk Ayu Puteh itu lagi, dia sudah biasa berdikari sejak tamat sekolah lagi dan dia perlu pastikan pasangannya juga wajib memberi keselesaan hidup padanya.

“Sewaktu habis sekolah dan berada di universiti pun, saya bekerja sendiri cari duit. Ibu cuma bagi duit tuisyen dan belanja yang lain-lain, saya tanggung sendiri.

“Jadi, kalau saya berjodoh dengan lelaki yang tak boleh berikan apa saya boleh berikan kepada diri sendiri, kenapa saya perlu lelaki sebegitu?,” katanya.


“Bagi Yang Kenal Saya, Syed Is Not Really My Type” – Hana Ismail

Selemat diijabkabulkan sebagai dengan pendakwah selebriti Da’i Syed pagi tadi, personaliti TV Hana Ismail mengkui ragu-ragu ketika di awal perkenalan mereka melihatkan perbezaan usia yang jauh.

Memetik Media Hiburan, pengacara berusia 36 tahun itu berkata suaminya itu bukan lelaki idamannya namun Hana memberitahu dia akhirnya menemui jawapan selepas melakukan solat istikharah.

“Bagi yang mengenali saya, Syed is not really my type, tapi Alhamdulillah seleaps sesi perkenalan kami, kemudian saya buat solat istikharah selama seminggu, dapat jawapan untuk berkahwin dengannya.

“Orang juga tahu mengenai perbezaan umur kami agak jauh iaitu sembilan tahun dan perkara itu turut menjadi antara pertimbangan saya namun Alhamdulillah sampai jodoh kami berdua,” katanya.

Sementara itu, Syed berkata dia tertarik dengan kecantikan isterinya itu serta keperibadiannya. Katanya lagi, pada awalnya dia tidak menyangka Hana berusia 36 tahun kerana wajahnya yang cantik.

“Antara ciri-ciri yang buat saya tertarik dengan Hana ialah budi bahasanya yang sangat tinggi malah dia antara orang yang suka pergi ke majlis-majlis ilmu.

“Bercakap perbezaan usia itu tak jadi masalah, Rasulullah SAW dan isteri baginda juga mempunyai perbezaan usia, saya jadikan sebagai contoh/

“Pada awal perkenalan, saya tak sangka usianya 36 tahun, malah ingat dia sebaya sebab wajahnya cantik, tidak menggambarkan umur sebenar,” katanya.

Berkongsikan mengenai perancangan bulan madu, Syed berkata dia dan isteri akan ke Sabah dalam masa terdekat sebelum ke Mesir untuk bertemu bapanya yang menetap di sana.


“Kenapa Nak Influence Orang Perkahwinan Itu Menakutkan?” – Eyra Hazali

Baru-baru ini, perkongsian pelakon Erya Hazali menjadi perhatian apabila dilihat memuat naik status di laman Twitter menegur komen negatif dilemparkan oleh netizen.

Menerusi statusnya itu, Eyra menegur individu yang suka memberi komen negatif serta tidak membina mengenai hal rumah tangga.

BACA: Hamil Anak Kedua, Eyra Hazali Rasa Nak Melompat Sebab Teruja Sangat

Eyra turut mempersoalkan individu berkenaan mengapa perlu mempengaruhi orang dengan mengatakan bahawa perkahwinan itu menakutkan.

Kata Eyra lagi, bukankah kita sepatutnya mendoakan yang baik-baik sahaja buat pasangan yang sudah berkahwin.

Tambah Eyra lagi, jika individu tersebut berdepan pengalaman pahit dalam rumah tangga, tidak bermakna orang lain akan mengalami perkara sama.

Perkongsian Eyra itu turut mendapat pelbagai reaksi daripada netizen yang turut berdepan perkara sama apabila disindir dengan kata-kata tidak baik daripada orang sekeliling apabila mereka berkahwin.


Da’i Syed Sah Bergelar Suami Hana Ismail

Tahniah diucapkan buat pendakwah selebriti Da’i Syed yang sah bergelar suami kepada pengacara, Hana Ismail dengan sekali lafaz kira-kira jam 11.40 pagi tadi.

Memetik mStar Online, majlis pernikahan diadakan di Masjid Ibnu Mas’ud Kuala Lumpur. Pasangan itu dinikahkan bapa pengantin perempuan, Ismail Dahwan disaksikan oleh Penolong Pendafrar Perkahwinan Masjid Ibnu Mas’ud, Mohd Nazri Yacob.

BACA: “Keperibadian Syed Yang Lembut Dalam Tuturnya, Memuliakan Ulama” – Hana Ismail

Apa yang menariknya, pengantin lelaki dinikahkan menggunakan bahasa Arab. Da’i Syed turut menyerahkan mas kahwin berbentuk seutas gelang emas kepada pengantin perempuan, namun jumlah wang hantaran dirahsiakan.

Dalam pada itu, Da’i Syed meluahkan rasa syukur majlis pernikahannya itu berjalan dengan lancar. Malah, pendakwah itu tidak menyangka hari bahagia yang dinantikannya itu menjadi kenyataan.

“Syukur semuanya berjalan lancar. Terima kasih kepada ahli keluarga yang banyak membantu menguruskan perjalanan majlis.

“Memang berdebar menjelang hari pernikahan tapi pastinya saya amat gembira kerana kini sah bergelar suami,” katanya.

Difahamkan, pasangan pengantin akan diraikan dalam majlis kenduri yang akan diadakan di Shah Alam pada sebelah malam.


Duit Sumbangan Tabung Nad Zainal Kini Cecah RM162,000

Selepas empat hari dilancarkan, tabung kecemasan untuk membantu kos perubatan aktres Nad Zainal kini hampir mencecah kutipan sebanyak RM162,000.

Semalam, menerusi satu perkongsian di Instagram pengarah terkenal, Shahrulezad meluahkan rasa bersyukur diatas sokongan yang diberikan peminat dan rakan artis.

BACA: Sharifah Shahirah & Rakan Artis Berjaya Kutip Lebih RM18k Untuk Nad Zainal

Difahamkan, ketika Shahrulezad berkongsikan mengenai perkara itu semalam kutipan tabung tersebut hampir mencecah RM70,000.

Sementara itu, pelakon Sharifah Shahirah memaklumkan dia bersama rakan-rakan artis lain membut kutipan buat Nad Zainal.

Sharifah Shahirah atau lebih mesra disapa Shiera memaklumkan mereka berjaya mengumpul sebanyak RM18,278 menerusi kutipan tersebut.

Katanya lagi, wang yang terkumpul akan diberikan kepada ibu bapa Nad Zainal bagi meringankan sedikit kos rawatan pelakon itu.


Pelakon Wanita Berstatus Janda Kini Bertudung, Didakwa Hijrah Atas Permintaan Kekasih

Baru-baru ini, timbul spekulasi melibatkan seorang pelakon wanita yang sebelum ini dikenali dengan imej yang seksi namun kini dilihat mengenakan tudung dan menutup aurat.

Memetik portal BOOM, pelakon berstatus janda itu tidak mendedahkan punca keretakan rumah tangganya dengan bekas suami.

Difahamkan, beberapa bulan selepas tempoh idah tamat, pelakon wanita berkenaan membuat kemunculannya semula dalam sebuah drama bersiri.

Bagaimanapun, sumber mendakwa pelakon tersebut tampil dengan imej sebegitu adalah disebabkan permintaan kekasih baharunya.

“Ngam-ngam selepas gambar mereka berdua tular, masa itulah ramai sedar banyak entri di media sosialnya semakin berkurangan, sama ada dipadam atau disimpan.

“Dan percayalah, penampilannya yang sopan menutup aurat itupun adalah atas permintaan kekasih baharunya.

“Jadi penghijrahan ditunjukkannya itu bukanlah datang dari hati seperti yang dia cakap sebelum ini,” kata sumber.

Malah, nama pelakon itu menjadi bualan hangat apabila timbul spekulasi yang mendakwa dia dan kekasihnya yang juga seorang pelakon menjalin hubungan cinta dalam diam.


Enggan Muncul Di Kaca TV, Diana Amir Ucap Selamat Tinggal Dunia Seni

Hampir 10 tahun berhijab, pelakon dan pengacara Diana Amir dilihat sudah mula memakai niqab sejak awal tahun ini mendapat reaksi positif daripada netizen.

Memetik BH Online, Diana berkata teguran orang sekeliling mengenai penampilannya yang tidak menutup aurat sebelum ini membuatkan hatinya terdetik untuk berubah ke arah lebih baik.

BACA: Peminat Teruja Tengok Diana Amir Meluncur Ais Pakai Jubah, Niqab

“Mak mentua tunjuk gambar saya yang tak berhijab. Dia kata semua ini dosa, tetapi masa itu hati saya keras. Saya rasa tak apa-apalah, yang penting saya baik dan tak kacau orang. Apabila orang sekeliling tegur pemakaian saya, jadi masa itu saya mula tersentuh.

“Namun itulah sebabnya, akhirnya selepas tahun 2011, waktu saya nak berhijab, itulah satu benda yang tak dapat dibayangkan sebab saya pernah berfikir begitu dulu,” katanya.

Menerusi temu bual bersama Neelofa baru-baru ini, kata Diana lagi dia sedar bahawa kematian sangat hampir dan ketika itu dia nekad untuk terus perbaiki diri.

“Agaknya sebelum ini saya fikir hidup lama lagi. Saya fikir kematian itu lama lagi. Saya muda lagi. Yang penting saya buat baik. Namun sebenarnya mati itu yang paling dekat dengan kita.

“Bila saya faham hakikat yang kita ini akan mati juga satu hari nanti dan betapa sayangnya Rasulullah SAW pada kita semua, sebab itulah hati saya yang rasa amat memberontak dahulu boleh berubah sekelip mata. Saya terus rasa nak pakai tudung, tak nak buka lagi. Saya terus nak baiki diri,” katanya.

Dalam pada itu, Diana berkata dia tekad untuk tidak lagi muncul di kaca televisyen selepas ini kerana mahu fokus pada dirinya serta mahu mencari agama.

“Saya nak berhenti daripada muncul di khalayak ramai. Saya nak fokus pada diri saya, nak fokus pada betul-betul ikhlaskan diri saya mencari agama kerana Allah.

“Saya buat keputusan, saya cakap pada suami saya yang selepas ini saya dah tak mahu muncul di mana-mana tapi ada beberapa lagi tawaran yang saya sudah terima awal, jadi saya terpaksa buat tapi selepas ini tidak lagi. Maksudnya, saya mahu berada dalam kalangan muslimat sahaja,” katanya.


Dr Sheikh Muszaphar, Dr Halina Bakal Timang Anak Ketujuh

Angkasawan negara, Datuk Dr Sheikh Muszaphar Shukor menjadi perhatian apabila berkongsi berita gembira isterinya, Datin Dr Halina hamil anak ketujuh.

Menerusi perkongsian di Instagram itu, Dr Muszaphar meluahkan rasa syukur serta berkongsi keterujaan anak-anaknya yang bakal mendapat adik baru.

BACA: Ibu Bersalin Tahun 2023 Dapat RM500, Dr Sheikh Muszaphar Usik Isteri Tambah Anak

Apa yang menjadi perhatian, video yang dikongsikan sangat kreatif apabila setiap anak berbisik untuk berkongsikan berita gembira itu.

Dr. Sheikh Muszaphar dan Dr. Halina mendirikan rumah tangga pada 10 Oktober 2010 dan telah dikurniakan enam orang cahaya mata iaitu Sophea Isabella, Sophea Natasha, kembar lelaki, Sheikh Adam dan Sheikh Noah, serta sepasang kembar, Eusoff dan Emilia.


Neelofa Diliihat Berkerusi Roda, Dikata Hamil Lagi?

Baru-baru ini, selebriti popular Neelofa menjadi perhatian ramai apabila muncul berkerusi roda ketika berkunjung ke Brunei.

Menerusi satu video dikongsikan oleh peminat, Neelofa dilihat memakai busana warna coklat muda disorong oleh suaminya, Haris Ismail ketika tiba di lapangan terbang Brunei.

Alhamdulillah Nunha dah sampai Brunei ?? #neelofa #harisismail #neelofaharis #fyp #foryou #fypage #xyzbca

Kemunculan Neelofa berkerusi roda itu sekaligus menimbulkan pelbagai spekulasi daripada netizen yang berteka teki mungkin Neelofa ada masalah kesihatan.

Tidak kurang juga, ada yang membuat andaian ibu kepada Muhammad Bilal itu dikatakan sedang berbadan dua.

Dalam pada itu, ada netizen meminta agar tidak membuat spekulasi tidak benar serta ada yang mengatakan ia perkara biasa terutama bagi wanita baru saja melahirkan.

Difahamkan, Neelofa dan PU Riz ke Brunei bagi menjayakan majlis sesi bual bicara motivasi di sana.


Hawa Rizwana Memilih Soal Pasangan, Mahu Lelaki Penyabar

Berjaya menamatkan pengajian Ijazah Sarjana dalam Komunikasi Massa dengan CGPA 3.78, pengacara Hawa Rizwana menyifatkan keputsannya untuk meninggalkan kerjaya wartawan berbaloi.

Memetik mStar Online, Hawa meluahkan rasa syukur dikelilingi ramai orang yang memahami terutama pensyarah yang banyak membantu apabila dia tidak dapat mengikuti kuliah.

“Sebenarnya saya tak sangka habis pada waktu yang tepat sebab masa itu saya kerja sebagai wartawan kadang-kadang kita tak ada cuti, kerja tak menentu.

“Selepas fikir-fikir, saya terpaksa berhenti sebagai wartawan tapi saya dapat tawaran lain yang tak kacau kelas. Jadi, saya hanya fokus kepada pengacaraan sahaja. Sebab kelas waktu itu tiga kali seminggu, namun kerja tak tentu masa,” katanya.

Ditanya mengenai status dirinya, Hawa mengakui dia masih solo dan sedang mencari seseorang untuk dijadikan pasangan hidup. Bagaimanapun, Hawa mengakui dia seorang yang memilih untuk mencari lelaki yang betul-betul sesuai dengannya.

“Belum ada calon lagi. Kita kawan-kawan dengan orang, kalau ada jodoh yang baik serta sesuai dengan kita dan mak ayah pun gembira kenapa tidak.

“Memang kena memilih kut, kita ini tak sempurna dan ada kekurangan jadi kita perlukan seseorang yang selesa. Tapi tak ada yang datang dekat pun, macam mana?” katanya.

Dalam pada itu, Hawa berkata buat masa ini dia tiada perancangan untuk berkahwin kerana mahu menikmati zaman bujang terlebih dahulu serta mahukan seorang lelaki yang penyabar.

“Yang nak berkawan itu ada tapi serius belum lagi. Sekarang ini belum rasa nak kahwin tapi tak ada letak target lepas habis master terus nak kahwin. Apabila dah puas berdikari dan meneroka, kalau ada yang terbaik untuk kita InsyaAllah.

“Saya nak lelaki yang penyabar tapi as long we perfect for each other… saya pun tak kisah kalau pasangan saya itu orang dalam industri juga. Kawan-kawan ada juga cakap kalau dah jumpa yang tepat akan rasa nak kahwin terus saja. Sekarang masih belum jumpa lagi,” katanya.


Nad Zainal Sudah Boleh Bercakap, Tidak Lagi Bergantung Alat Bantuan Pernafasan

Semalam, pelakon Ungku Ismail berkongsikan perkembangan terkini kesihatan Nad Zainal banyak menunjukkan tanda positif dan tidak lagi bergantung pada alat bantuan pernafasan.

Menerusi perkongsian di Instagram itu, Ungku berkata Nad yang masih berada di unit rawatan rapi (ICU) sudah boleh bercakap namun suara sangat berlahan dan keadaannya masih lemah.

BACA: Sharifah Shahirah & Rakan Artis Berjaya Kutip Lebih RM18k Untuk Nad Zainal

“Sudah banyak perubahan dan proses pemulihan sangat baik. Dia tidak lagi menggunakan tiub pernafasan. Doktor akan lancarkan prosedur lain untuk pastikan oksigen cukup. Sekarang ini untuk pastikan dia boleh bernafas menggunakan paru-paru seperti keadaan normal.

“Nad juga sudah boleh bercakap, tetapi suaranya sangat perlahan. Dia sudah boleh memegang telefon tetapi tak boleh menaip kerana masih lemah. Keadaannya demam sedikit dan kadang-kala badannya panas,” katanya,.

Dalam pada itu, Ungku Ismail turut berharap orang ramai menghentikan sebarang spekulasi sehingga boleh menimbulkan salah faham mengenai keadaan Nad Zainal.

“Sudah-sudahlah buat spekulasi tentang apa yang menyebabkan penyakit dia. Long covid, masalah buah pinggang… semua itu tidak keluar dari mulut doktor. Sepanjang saya bersama doktor tidak ada pun dimaklumkan punca sakit ini disebabkan apa yang dia makan.

“Akan timbul juga spekulasi yang boleh menjatuhkan perniagaan orang. Kita tak mahu perkara ini melarat dan beri ancaman,” katanya.


Julia Farhana Tak Terfikir Bakal Kahwin Dengan Bapa Tunggal, Ikut Pilihan Ibu

Bakal mendirikan rumah tangga tidak lama lagi, pelakon Julia Farhana mendedahkan dia mengenali Dr Che Muhammad Hafiz sejak dua tahun lalu melalui ibunya.

Memetik mStar Online, Julia berkata mereka merahsiakan hubungan tersebut kerana mahu menjadi privasi keluarga. Julia turut menyifatkan bakal suaminya itu seorang yang softspoken, gentleman dan matang.

BACA: Lufya Tak Cemburu Bekas Suami Nak Kahwin, Anggap Julia Farhana Masih Mentah

“Ini adalah aturan keluarga dia dan keluarga saya. Saya kenal Dr Che Hafiz melalui mak saya. Mak saya suka dengan dia dan dah lama kenal dia. Saya pula tiada niat nak settle down sebab happy dengan karier saya, fokus dengan pelajaran, nyanyian dan berlakon.

“Tapil bila kenal dia saya rasa dia okay..not bad. Saya rasa dia lelaki baik, softspoken, gentleman..seorang yang matang dan boleh dibawa berbincang. Saya rasa dia bukan orang yang teruk untuk dijadikan suami,” katanya.

Menurut Julia, dia terbuka hati untuk menerima pilihan ibunya itu selepas melihat Dr Che Hafiz seorang yang memahami kerjayanya yang sibuk.

“Agak susah nak cari seseorang yang faham kerjaya saya yang sibuk ini. Saya masih baru dalam industri ini tapi bila berkenalan dengan dia, dia sangat faham dengan jadual yang padat, kehidupan saya dan terima saya seadanya,” katanya.

Kongsi Julia lagi, persiapan perkahwinan mereka sudah siap hampir 90 peratus. Kata Julia lagi, dia tidak pernah terfikir untuk berkahwin dengan seorang bapa tunggal.

“Saya tak pernah terfikir dan terniat untuk kahwin dengan bapa tunggal tapi bila dah jadi macam itu saya hanya lihat pada karakter dia. Ketepikan seketika hal lain…tapi saya memang pernah terfikir boleh terima ke kalau datang dengan pakej (anak).

Dalam pada itu, Julia berkata dia belum berkesempatan untuk berkenalan dengan bakal anak tirinya, Lanaa Haura kerana menghormati ibu kepada kanak-kanak itu iaitu Lufya Omar.

“InsyaAllah jika dibenarkan, jika tidak diterima oleh pihak lain saya terpaksa akur. Saya ikut keputusan suami saya.

“Saya tengok dari jauh saja sebab saya hormat ibu kandung dia. Sebab saya belum kahwin lagi…Haura ada ibu kandung, saya perlu minta kebenaran, jadi berkenalan atau bermain belum lagi,” katanya.


“Kahwin Celah Mana Kau Ni?” – Adam Shahz Hilang Sabar Dengan Fatin Afeefa

Nampaknya perbalahan antara pelakon Adam Shahz dengan bekas isterinya, Fatin Afeefa tiada kesudahan. Baru-baru ini, Adam ada memuat naik video perbualannya dengan anak mereka iaitu Ivy Herra Sophia.

Menerusi video yang dimuat naik di TikTok, anak perempuannya itu membuat pendedahkan mendakwa bekas isterinya tidur bersama teman lelaki.

BACA: “Mommy Tidur Dengan Boyf…” – Adam Shahz Kongsi Video Perbualan Dengan Anak

Memetik mStar Online, Adam berkata dia ada menelefon ibu Fatin untuk mendapatkan kepastian mengenai pengakuan anaknya itu. Ibu mentuanya mendakwa Fatin sudah berkahwin senyap-senyap.

“Aku tanya anak aku, mama tahu tak benda ni. Mama merujuk kepada nenek dia. Mama kata jangan cerita family secret dekat orang.

“Aku telefon ibu Fatin, mak mertua aku, apa benda anak mengadu macam ni, end up mak dia cakap deorang sebenarnya dah kahwin bulan 9 ke bulan 8 hari tu tapi belum buat majlis deorang kahwin senyap-senyap.

“Tiba-tiba dapat tahu baru bertunang, kahwin celah mana kau ni, aku baru tahu. Kebetulan pulak dia memang sijil cerai aku. Bila kau nak kahwin baru, kau perlukan sijil cerai, so kau minta dekat aku sijil cerai, jadi maknanya kau belum kahwin. Aku tak tahu siapa yang menipu, mak kau ke kau ke?” katanya.

Dalam pada itu, Adam memberitahu sudah sebulan tidak dapat bertemu dengan anak perempuannya serta memaklumkan dia telah disekat termasuk di media sosial.

“Dah sebulan lebih dan sepatutnya ada jumpa dengan dia, dia suruh datang ambil. Kali terakhir Ivy cakap ’Tomorrow you must come’, tapi rupanya aku dah kena block.

“Tak tahu kat mana dia sekarang. Macam netizen kata kenapa tak tahu alamat rumah. Tahu, tapi for what aku pergi sana kalau mengundang masalah lain.

“Kalau pergi sana tapi jadi hal dengan polis aku menceroboh property orang lain, jadi panjang cerita dan menyukarkan lagi apa yang aku tengah proses sekarang,” katanya.

Diakhir temu bual itu, Adam turut meminta Fatin supaya menghubunginya jika dia menonton video ini seandainya tidak mahu isu berkenaan semakin berpanjangan.

“Aku still nakkan sijil cerai suami pertama kau dulu, aku perlukan. Kalau kau tengok video ni please contact aku kalau kau taknak benda ni semakin parah. Ingat eh, banyak benda eh, jangan aku keluarkan satu persatu,” katanya.


Nampak Macam Baby Bump, Fasha Sandha Hamil Anak Keempat?

Baru-baru hangat diperkatakan apabila tular video yang dimuat naik di aplikasi TikTok memaparkan pelakon Fasha Sandha berada di sebuah gedung pakaian.

Menerusi video itu, Fasha yang memakai baju berwarna hijau sedang menjinjit beg kertas di kedua-dua belah tangannya.

BACA: Fasha Sandha Akui Bekas Suami Baik Hati Walau Terkenal Dengan Kontroversi

Apa yang menjadi perhatian, dalam video tersebut seolah menampakkan bentuk perut aktres itu kelihatan seperti baby bump sekaligus menjadi bualan ramai.

Rata-rata netizen memuji kecantikan Fasha seperti bintang Bollywood iaitu Kareena Kapoor, malah ada netizen mendakwa Fasha sedang hamil anak keempat.

Setakat ini masih tiada pengumuman daripada Fasha mengenai spekulasi netizen itu. Apa-apa pun sama-sama kita nantikan.


“Tak Salah Saya Pilih Watie…InsyaAllah Saya Tahu Mana Baik, Buruk” – Shuib

Pelawak Shuib Sepahtu berharap orang ramai tidak mempertikai keputusannya menjalin hubungan rapat dengan wanita dikenali sebagai Watie Hanifiah.

Memetik BH Online, Shuib berkata dia lebih tahu baik atau buruk setiap keputusan dilakukan dan tidak akan sesekali merosakkan kehidupannya dengan anak-anak.

“Insya-Allah, saya tahu mana baik dan buruk. Saya juga tahu mana okay atau sebaliknya. Namun, saya tidak boleh menolak persepsi orang. Cuma, tidak adil untuk orang luar membuat andaian bukan-bukan, sedangkan tidak mengenali Watie.

“Yang kenal dan dikatakan bercinta dengan Watie adalah saya. Jadi, takkan saya mahu merosakkan kehidupan. Sudah tentu saya akan menjaga kehidupan saya dan anak-anak sebagaimana ketika bersama Allahyarham Siti Sarah Raissuddin,” katanya.

Menurut Shuib lagi, dia tahu netizen mengambil berat akan dirinya serta anak-anak namun meminta supaya tidak berlebih-lebihan kerana banyak hati perlu dijaga.

Kata Shuib lagi, keputusan untuk mengenali hati Watie bukan kerana keinginannya sendiri tetapi dia mendahulukan dan memberi keutamaan pada anak-anak serta ibunya.

“Saya fikirkan anak-anak dahulu. Saya mementingkan kesihatan mental mereka. Perjalanan ditempuhi anak-anak sekarang bukanlah mudah, mereka juga perlukan sentuhan seorang ibu.

“Kalau anak-anak gembira, manakala ibu dan keluarga mentua bersetuju, saya akan okay sahaja. Ini kerana saya hanya memikirkan mereka,” katanya.


Netizen Meluat Baca Luahan Putus Cinta Janna Nick

Baru-baru ini, hangat diperkatakan apabila pelakon dan penyanyi Janna Nick mendedahkan dalam satu video statusnya kini single sekaligus mencetuskan tanda tanya netizen mengenai hubungannya dengan Dini Schatzmann.

Difahamkan, Janna kini berada di Itali dikhabarkan membawa diri ke luar negara bagi mencari ketenangan. Janna juga sering berkongsikan kata-kata hikmah menggambarkan dirinnya seolah kecewa baru putus cinta.

BACA: “Kaki Besar Kayu Balak Tak Payahlah Seksi, Buat Sakit Mata Orang Tengok”

Namun, perkongsian serta luahan Janna itu menimbulkan rasa kurang senang netizen yang seolah sudah meluat.

Dalam satu entri, Janna dilihat ada memuat naik komen diterima daripada netizen yang memintanya supaya tidak lagi berhecakap mengenai hubungan yang sudah putus.

Menjawab mengenai perkara itu, Janna memohon maaf seandainya perkongsiannya itu menyakitkan mata atau mengguris hati sesetengah pihak.

Janna juga mengakui dia belum cukup matang untuk berdepan dengan situasi tersebut serta berjanji akan kembali bangkit.

“Saya minta maaf seandainya posting2 saya menyakitkan mata dan hati sesetengah orang. Saya sedar..Saya tak cukup matang dan kuat untuk handle situation macam ni. I’m so sorry. But I promise I’ll come back stronger,” tulisnya.


Sharifah Shahirah & Rakan Artis Berjaya Kutip Lebih RM18k Untuk Nad Zainal

Umum mengetahui, pelakon Nad Zainal masih lagi dirawat di Unit Rawatan Rapi (ICU) sejak minggu lalu akibat jangkitan pada paru-paru.

Terbaru, menerusi satu perkongsian di Instagram, pelakon Sharifah Shahirah memaklumkan dia bersama rakan-rakan artis lain membut kutipan buat Nad Zainal.

Dalam entri tersebut, Sharifah Shahirah atau lebih mesra disapa Shiera memaklumkan mereka berjaya mengumpul sebanyak RM18,278 menerusi kutipan tersebut.

Shiera turut mengucapkan terima kasih buat mereka yang menghulurkan sumbangan serta memaklumkan wang yang terkumpul akan diberikan kepada ibu bapa Nad Zainal bagi meringankan sedikit kos rawatan pelakon itu.

“Salam semua. Alhamdulillah. Terima kasih kepada semua yang memberi sumbangan. Ini jumlah terkini jam 10.15 am (30 November). Sumbangan ini akan kami sampaikan kepada ibu bapa Nad Zainal.

“Siapa yang masih ingin menghulurkan bantuan masih boleh menggunakan akaun ini. Nanti kami akan update dari masa ke semasa,” tulisnya.

Sebelum ini, beberapa rakan artis yang lain dan peminat aktres itu turut melancarkan Tabung Kecemasan Nad Zainal untuk kegunaan bayaran kos rawatan aktres berkenaan.


“Ini Isteri Yang Sah, Dah Tak Boleh Kecam Dah” – Safawi Rasid

Isnin lalu, personaliti media sosial, Syifa Melvin dan pemain Johor Darul Ta’zim (JDT), Safawi Rasid sah bergelar suami isteri dengan sekali lafaz dalam satu majlis yang diadakan secara tertutup di Hotel Hilton Petaling Jaya.

Baru-baru ini, tular video yang dimuat naik semula di TikTok dimana Safawi mengatakan Syifa adalah isterinya yang sah dan sempat berseloroh netizen tidak boleh lagi mengecam mereka.

BACA: Kawan Baik Dedah Syifa Melvin, Safawi Rasid Bertunang Awal Tahun

“Ini isteri yang sah, dah tak boleh kecam dah,” kata Safawi.

Dalam video tersebut, Syifa dilihat memeluk manja suaminya serta mengatakan, “Ini suami saya”.

Semalam, rakan baik kepada Syifa mendedahkan adik kepada Syatilla Melvin itu telah pun mengikat tali pertunangan dengan Safawi pada awal tahun ini tanpa pengetahuan peminat mahupun pihak media.


Isteri Dakwa Dipukul Sampai Patah Kaki & Jari, Afiq Muiz Buat Laporan Polis

Baru-baru ini, hangat diperkatakan apabila isteri kepada pelakon Afiq Muiz iaitu Pachara Apin memuat naik kenyataan di aplikasi TikTok mendakwa pelakon itu pernah mematahkan kaki dan juga jarinya.

Susulan tuduhan berkenaan, Afiq enggan berdiam diri dan tampil membuat laporan polis. Menerusi satu perkongsian di Instagram, Afiq berkata dia akan mengambil tindakan undang-undang bagi membersihkan namanya.

BACA: Afiq Muiz Tarik Aishah Azman Ketika Ditemu Bual Isu Putus Tunang?

“Assalamualaikum, laporan polis sudah dibuat. Tunggu tindakan seterusnya dari peguam kami atas fitnah-fitnah yang telah dilemparkan,” tulisnya.

Dalam pada itu, menerusi satu perkongsian di Facebook, Panchara dilihat ada memuat naik beberapa bukti menjadi mangsa pukul serta laporan polis yang dibuat.

Sementara itu, adik kepada aktor itu iaitu aktres Aishah Azman juga dilihat turut memuat naik kenyataan mengenai kakak iparnya mendakwa wanita itu yang mencederakan dirinya sendiri.

Untuk rekod, Afiq dan Pachara mendirikan rumah tangga pada tahun 2019.


“Netizen Tak Tahu Struggle Saya, Apa Orang Cakap Just F**k Them” – Nabila Huda

Pelakon Nabila Huda berkata dia mengambil pendekatan tidak membaca komen nakal atau negatif dilemparkan netizen terhadap dirinya di media sosial.

Memetik Astro Gempak, Nabila atau lebih mesra disapa Abil berkata baginya orang luar tiada hak untuk menilai dirinya kerana mereka tidak tahu kisah sebenar kehidupannya.

“Sebagai manusia adakalanya kita boleh fikir mana cerita yang tipu mana yang sahih. Pada saya tak perlu baca apa-apa perkara yang boleh timbulkan fitnah atau memburukkan pasal seseorang.

“Macam saya pun tak suka baca yang merepek, hanya diri sendiri yang tahu tentang kehidupan saya orang lain tak tahu pun. Mereka tiada hak. Netizen tak tahu struggle saya di belakang, mereka hanya nampak keburukan dan lupa akan kebaikan yang pernah dibuat,” katanya.

Menurut Abil lagi, baginya seorang orang layak untuk hidup bahagia dan hidup yang singkat ini seharusnya dinikmati dengan gembira. Kata Abil lagi, nasibnya baik kerana ketika di awal kemunculannya dalam industri belum ada sosial media.

“Pada saya semua orang layak untuk hidup gembira. Apa orang lain cakap tentang diri kita, just f**k them. Kalau asyik sibuk dengar orang cakap buruk pasal kita, nanti hidup tak happy buat sakit kepala je. Hidup ini sekejap je, so enjoy! Pesan saya sayangilah sesama kita, jangan membenci dan judge.

“Semua benda nak di kritik. Sampai satu tahap saya terfikir, nasib baik saya masuk industri sebelum adanya sosial media. Saya masuk daripada surat khabar,” katanya.


Sertai Program ‘Bachelor’ Berkenalan Dengan 13 Gadis, Zul Ariffin Dikritik Netizen

Sudah 14 tahun berada dalam industri seni, pelakon Zul Ariffin mengakui penyertaannya dalam program realiti bachelor pertama di Malaysia, Pencuri Hati mempunyai cabaran tersendiri.

Memetik Media Hiburan, Zul mengakui sedikit gemuruh untuk berkenalan dengan 13 wanita yang tidak pernah ditemuinya sebelum ini.

BACA: “Jaga Makan, Kurangkan Makan Cili Nanti Menggelupur” – Zul Ariffin Perli Siapa?

“Pada mulanya saya agak canggung kerana ini merupakan progran realiti pertama saya. Berkenalan dengan 13 orang wanita, ia bukan perkara biasa saya lakukan.

“Kebiasaannya, bila kita bersembang dengan orang, tiada pun rakam-merakam ni tapi kali ini, kamera memang ada di sekeliling kita. Ia merupakan pengalaman baru buat saya,” katanya.

Dalam pada itu, Zul berharap orang ramai tidak terlalu cepat meletakkan pandangan negatif terhadap program tersebut kerana konsepnya berbeza dengan program di negara luar.

“Pada saya, ini hanyalah sekadar sebuah program televisyen. Tiada yang personal. Ia merupakan perkara yang telah saya persetujui dan akan berikan komitmen.

“Pada awalnya, saya ada nampak potensi program ini akan menjadi panas namun ia bukan hanya sekadar dating memanjang. Tidak..ia lebih daripada itu sebenarny.

“Lagipun, bukan hanya saya dan 13 gadis ini yang merakam sendiri aktiviti kami. Seluruh team produksi juga ada di belakang kami,” katanya.

Sementara itu, menerusi komen Facebook Media Hiburan, rata-rata netizen meluahkan rasa kurang senang pelakon berbadan sasa itu menyertai program berkenaan.

Malah, ada yang mendakwa program tersebut tidak bermanfaat serta meluahkan rasa bimbang kerana banyak bencana alam sedang berlaku. ada segelintir netizen mengkritik cara pemakaian wanita-wanita yang terlibat dalam program tersebut yang disifatkan agak mencolok mata.


“Kunci Untuk Masuk Syurga Adalah Suami” – Neelofa

Baru-baru ini, menerusi satu temu bual bersama Ria X In Person, selebriti popular Neelofa dimana  selepas mendirikan rumah tangga, dia lebih mengutamakan suami berbanding kerjaya dan perniagaannya.

Dalam temu bual itu, Neelofa menjawab pertanyaan tetap patuh dengan suami meskipun sudah memiliki segalanya. Neelofa berkata kunci untuk masuk syurga adalah suami, baginya selepas bergelar isteri keutamaan seorang wanita itu adalah suaminya.

“Semua orang kena faham konsep ini, saya pun banyak belajar benda baru. Momen selepas akad dan jadi isteri, keutamaan dan keredaan awak adalah suami. Kunci masuk syurga adalah suami.

“Jadi kalau kata nak pentingkan kemasyuran atau kerjaya lebih pada suami maksudnya baik tak payah jadi isteri. Sebab akan tarik awak ke neraka lebih pada yang lain-lain.

“Saya kena tahu apa keutamaan saya. Kalau tidak dapat keredaan suami, sia-sia sahaja kaya ke popular ke bahagia dekat dunia. Kita tidak akan bau syurga pun.

“Jadi saya fikir setiap hari kerja sana sini, tetapi suami tak reda, gembira dan bahagia, no point juga. Perkara pertama adalah taat, bahagiakan suami, turuti perintah dia. Selesaikan hak suami dulu baru saya fokus dengan hal-hal lain,” katanya.

Dalam temu bual itu, Neelofa mengakui pada awalnya suaminya, pendakwah bebas Haris Ismail susah nak biasakan diri dalam dunianya.

“Saya boleh nampak bukan senang untuk Haris menyesuaikan diri dengan dunia saya. Masa awal perkahwinan pun dah jadi perhatian sekali dengan honeymoon. Back to back jadi. Itu dah jadi satu proses untuk dia menyesuaikan diri,” katanya.


“Nad Dah Gerakkan Tangan, Anggukkan Kepala Bila Cakap Dengan Dia”  – Ungku Ismail

Menerusi perkongsian di Instagram semalam, pelakon Ungku Ismail berkongsikan perkembangan terbaru mengenai Nad Zainal yang masih lagi dirawat di Unit Rawatan Rapi (ICU).

Ungku Ismail memaklumkan Nad menunjukkan perkembangan positif sejak tiga hari lalu dan sudah mula sedarkan diri serta sudah mula menggerakkan tangan.

BACA: “Sekali Sekala Nad Membuka Matanya & Tidur Semula” – Rakan

“Setiap hari ada perkembangan yang kecil. Tapi dalam masa yang sama ada keadaan agak membimbangkan juga apabila tiba-tiba oksigen serta darah tingginya naik turun.

“Dalam tiga hari lepas doktor dah kurang dos ubat tidur, dia dah sedar sikit, dah boleh buka mata, boleh gerakkan tangan dia, boleh angguk bila kita cakap dengan dia.

“Pada mulanya dia sedar itu dia agak panik apabila melihat keadaan di hospital tapi, kami cuba tenangkan dia. Dia sedar sekejap sahaja,” katanya.

Bagaimanapun, meskipun Nad sudah mula menunjukkan perkembangan positif namun masih memerlukan pemantauan rapi di ICU.

“Nad masih dalam ICU, maka dia masih dalam keadaan kritikal. Tak boleh nak gembira sangat kerana masih menunggu untuk paru-parunya betul-betul sembuh kerana kini mesin pernafasan masih belum cabut walaupun kadarnya sudah dikurangkan.

“Selagi mesin pernafasan belum cabut saya masih tak keruan begitu juga keluarganya tak keruan melihat anak tunggalnya,” katanya.

Dalam video tersebut, Ungku Ismail turut menjelaskan dirinya tidak merajuk atau sentap apabila memberitahu tidak akan berkongsikan lagi perkembangan Nad Zainal selepas didakwa berkecil hati dengan netizen.

“Saya tak merajuk, cuma saya terkilan apabila maklumat yang cuba saya sampaikan telah terpesong. Bila saya suruh doa tapi orang doakan hubungan saya pula. Saya ingatkan orang fokus mengenai keadaan Nad.

“Tapi video ini saya tujukan kepada ramai, boleh kata beribu yang DM meminta saya update perkembangan terbaharu Nad,” katanya.


Kawan Baik Dedah Syifa Melvin, Safawi Rasid Bertunang Awal Tahun

Sekian lama netizen berteka-teki, Isnin lalu berlangsungnya majlis pernikahan personaliti media sosial, Syifa Melvin bersama kekasih hatinya, pemain bola sepak Johor Darul Takzim (JDT), Safawi Rasid.

Rupanya dalam diam, Syifa dan Safawi telah pun mengikat tali pertunangan pada awal tahun ini tanpa pengetahuan peminat mahupun pihak media.

Replying to @user3516051538783 Im crying… sumpah sebak sangat. Im happy for u bestiee ??? #syifawi

Perkara itu didedahkan oleh rakan baik Syifa dikenali sebagai Jaja Talib yang berkongsikan momen bahagia dimana keluarga Safawi datang berjumpa keluarga Syifa untuk merisik dan bertunang.

Menurutnya lagi, dia yang merupakan rakan baik perseonaliti media sosial itu menjadi saksi percintaan Syifa dan Safawi sehinggalah hari bahagia pasangan itu pada Isnin lalu.

Perkongsian Jaja itu mendapat pelbagai reaksi daripada netizen yang memuji majlis merisik dan bertunang pasangan itu diadakan secara sederhana yang dihadiri keluarga serta rakan terdekat sahaja.

Dalam pada itu, ramai yang memuji solekan Syifa pada hari pernikahan sememangnya sangat cantik sehingga menaikkan seri wajahnya sebagai pengantin.


‘Memberi Tanda Syukur’, Kempen Year End Zakat 2022 (YEZ) Dilancarkan

Pusat Pungutan Zakat — Majlis Agama Islam Wilayah Persekutuan (“PPZ-MAIWP”) melancarkan Kempen Year End Zakat 2022 (YEZ) di AEON AU2, Setiawangsa pada 26 November lalu.

Pelancaran kempen ini dirasmikan oleh Yang Berbahagia Tan Sri Dato’ Sri Dr. Abdul Aziz Abdul Rahman.

Kempen YEZ 2022 ini bermula 26 November 2022 hingga 31 Disember 2022 bertujuan menggalakkan orang ramai untuk menunaikan kewajipan berzakat sebelum 31 Disember 2022.

Mengangkat tema “Memberi Tanda Syukur’ PPZ-MAIWP ingin mengajak seluruh masyarakat Islam untuk menzahirkan rasa syukur dengan menunaikan zakat untuk kelangsungan hidup asnaf lebih-lebih lagi dalam situasi sukar ekonomi kini.

PPZ-MAIWP selari dengan motonya iaitu “Memudahkan Anda Berzakat” menyediakan pelbagai perkhidmatan dan kemudahan bayaran khususnya menjelang hujung tahun bagi memberi ruang kepada pembayar zakat untuk mendapatkan 100% rebat cukai pendapatan.

Bayaran zakat boleh dilakukan di 10 kaunter PPZ-MAIWP sekitar Wilayah Persekutuan Kuala Lumpur, Putrajaya dan Labuan. Sepanjang Disember ini, kaunter akan dibuka 7 hari seminggu bermula jam 8.15 pagi hingga 4.45 petang.

Friday+
Istimewa pada tahun ini, PPZ-MAIWP akan melanjutkan waktu operasi kaunter pada setiap hari Jumaat sehingga jam 9 malam. 30 pembayar terawal di setiap kaunter pada hari Jumaat akan mendapat baucar KFC bernilai RM10.

Pembayaran zakat secara dalam talian melalui www.zakat.com.my atau aplikasi MyZakat yang boleh dimuat turun di Google Play dan Apple Store. Pembayar juga boleh Kira, Bayar dan Semak rekod bayaran.

Pembayaran zakat juga boleh dibuat melalui ejen-ejen rasmi yang telah dilantik oleh PPZ-MAIWP iaitu melalui perbankan internet, portal online, e-wallet, kaunter-kaunter bank dan pos.

Zakat+ @MyTemujanji berperanan sebagai ‘one stop centre’ bagi memberi pilihan kepada para pembayar zakat untuk menetapkan temujanji bagi perkhidmatan iaitu Kaunter Zakat Digital, Kaunter Zakat Bergerak, Door To Door & Ride2U. Untuk tempahan boleh layari link di portal https://mytemujanji.zakat.com.my/

Nilai tambah baharu yang mana pembayar zakat bukan sahaja boleh membuat pertanyaan dan taksiran zakat, malah dengan hanya satu panggilan ke 1 300 88 5757 pembayar juga boleh menunaikan zakat.

Pembayar yang menunaikan zakat sepanjang kempen berlangsung berpeluang untuk memenangi lebih 500 hadiah menarik. Pemenang akan dipilih melalui cabutan secara rawak tertakluk terma dan syarat.

Sempena Kempen YEZ ini juga, PPZ-MAIWP turut mengadakan beberapa program dan pengisian menarik untuk para pembayar zakat antaranya program turun padang, ZakaTalk, CEO Talk, Istimewa 12.12 dan banyak lagi. )

Pada majlis yang sama, turut diadakan penyerahan zakat perniagaan berjumlah RM532,350.11 daripada:

Sumbangan berbentuk Bakul Rezeki yang terdiri daripada barangan makanan kering seperti beras, minyak, maggi dan sebagainya yang bernilai RM100 dengan nilai keseluruhan sumbangan sebanyak RM10,000 turut diberikan kepada 100 asnaf di Kawasan PPR sekitar Setiawangsa, Kuala Lumpur.

Menurut Ketua Pegawai Eksekutif PPZ-MAIWP, Tuan Haji Abdul Hakim Amir Osman, program serahan zakat perniagaan dan sumbangan zakat kepada asnaf dalam majlis ini menunjukkan kepada masyarakat dengan jelas tentang kitaran daripada pengeluar zakat kepada pemanfaat zakat yang berhak di mana zakat yang ditunaikan menyumbang kepada pembangunan asnaf dan ekonomi masyarakat Islam.

“Dalam situasi negara berhadapan dengan krisis ekonomi, kita yang masih diberi rezeki perlulah tampil untuk membantu mereka yang kurang bernasib baik untuk saling melengkapi antara satu sama lain’, katanya.


Tabung Kecemasan Bantu Kos Rawatan Nad Zainal Dilancarkan

Umum mengetahui, pelakon Nad Zainal masih lagi dirawat di Unit Rawatan Rapi (ICU) sejak minggu lalu akibat jangkitan pada paru-paru.

Terbaru, rakan-rakan dan peminat Nad Zainal mengambil inisiatif mewujudkan tabung kecemasan bagi membantu pelakon terbabit.

BACA: “Seolah Saya Ini Batak & Gelojoh…” – Ungku Ismail Tak Mahu Lagi Update Keadaan Nad Zainal

Menerusi satu kenyataan, tabung keceaman berkenaan bertujuan menampung kos rawatannya dan membantu meringankan beban keluarga aktres itu.

“Bagi semua yang prihatin, mari kita sama-sama berganding bahu untuk bantu bersama. Yang pastinya, jangan kita lupa titipkan doa untuk Nad Zainal agar kembali pulih sepenuhnya dan jangan lupa juga untuk kongsikan hantaran ini agar lebih ramai dapat turut membantu,” katanya.

Sumbangan boleh dibuat menerusi akaun CIMB 8604978484 atas nama Pertubuhan Kebajikan As Siddiq. Pindahan wang ini perlu disertakan dengan rujukan Nad Zainal.

Mereka yang mempunyai pertanyaan lanjut boleh menghubungi pembantu peribadi Nad iaitu Echa di talian  012-3458623.

Berapa hari lalu, pengarah terkenal, Shahrulezad Mohameddin berkongsikan keadaan Nad semakin baik berbanding sebelum ini. Ujarnya lagi, Nad juga sekali sekala ada membuka matanya dan tidur semula.


Farid Kamil Didenda RM5,000, Terlepas Hukuman Penjara

Pelakon dan pengarah Farid Kamil terlepas hukuman penjara selepas Mahkamah Rayuan hari ini mengenakan hukuman denda RM5,000 kerana menggunakan dadah, empat tahun lalu.

Memetik Harian Metro, penal tiga hakim membuat keputusan itu selepas membenarkan rayuan akhir Farid Kamil bagi mengetepikan hukuman penjara sembilan bulan yang dijatuhkan oleh Mahkamah Majistret Petaling Jaya pada 2019.

Bagaimanapun, hakim Datuk Seri Kamaludin Md Said mengekalkan dua tahun pengawasan di bawah Agensi Antidadah Kebangsaan (AADK) terhadap pelakon itu dan memerintahkannya dipenjara enam bulan jika gagal membayar denda.

Difahamkan, Farid membayar denda berkenaan. Semenara itu, mahkamah bersetuju dengan peguam perayu bahawa Mahkamah Majistret tidak konsisten dalam membuat pertimbangan ketika menjatuhkan hukuman terhadap Farid Kamil.

Hakim berkata lagi, tiada satu penjelasan konkrit yang boleh menyatakan bahawa hukuman tersebut setimpal dengan kesalahan dilakukan pada masa itu dan tiada aspek pemberatan contohnya tiada kesalahan lampau atau sebagainya

Pada 15 Mei 2019, Mahkamah Majistret Petaling Jaya menjatuhkan hukuman itu selepas mendapati Farid Kamil bersalah kerana menggunakan dadah dikenali sebagai THC, iaitu ’11-nor-delta-9-tetrahydrocannabinol-9-carboxylic acid’.

Farid dituduh melakukan kesalahan di Pejabat Narkotik, Ibu Pejabat Polis Daerah (IPD) Petaling Jaya 4.30 petang, 11 Jan 2018.


Chef Wan Upah Jururawat RM6,000 Sebulan Untuk Jaga Ibu

Selebriti cef popular, Datuk Redzuawan Ismail atau Chef Wan mendedahkan beliau membayar hampir RM6,000 sebulan bagi mengupah jururawat yang menjaga ibunya Noraini Abdullah di rumah.

Menerusi satu perkongsian di Instagram, Chef Wan berkata jururawat berpengalaman itu tanggungjawab menjaga keperluan harian dan ubat-ubatan untuk ibunya yang menghidap demensia.

“Ibu bersama jururawat dimensia atau kejururawatan kanser. Orang dari Sabah yang bekerja selama 4 tahun sebelum ini di rumah jagaan dan menjaga pesakit yang tenat.

“Ejen mereka mengenakan bayaran RM180 sehari dari 9 pagi hingga 6 petang setiap hari. Sebulan lebih kurang RM5800 ke lebih dengan OT. Biar la mereka bermesra dahulu sesama mereka ketika my mom is still sihat sedikit. Apabila tiba masanya dia boleh menanganinya dengan baik.

“Buat masa ini hanya waktu siang sahaja kerana pada waktu petang ada saya dan pembantu rumah saya masih ada untuk mengendalikannya.

“Saya berasa selesa bila ibu mendapat bantuan professional untuk mandikan dia, menukar lampin, memberinya sarapan, bagi ubat-ubatan dan sedikit senaman serta memastikan dia juga tidur siang dan petang,” tulisnya.

Menurut Chef Wan lagi, beliau sanggup berkorban lebih wang untuk ibunya agar mendapat penjagaan terbaik kerana baginya duit boleh dicari namun ibu adalah segala-galanya.

“Banyak bezanya bagi maid dan profesional nurse yang tahu handle dementia and cancer patient ni. Tak apa la duit boleh cari ibu ada la segala-galanya.

“U must always try to give her the best possible care so that she is happy and in comfort. Tak payah la beli kasut Gucci or Bag Prada lagi.

“Sedekahkan kepada kesejahteraan ibu kita sendiri. Itu la ada pengorbanan kita serta pahala kebajikan kita untuk akhirat nanti,” tulisnya.


Sakan Bergelek, Netizen Tegur Bella Astillah

Baru-baru ini, pelakon Bella Astillah ada memuat naik video menari bersama adiknya Didi Astillah lagu Made You Look nyanyian Meghan Trainor sambil mengenakan pakaian serba merah jambu.

Melihatkan video tersebut, Bella dan Didi sememangnya comel dan sangat lincah menari. Bella turut menulis kapsyen berbunyi,”Merah jambu bukan sekadar warna. Ia melambangkan sikap juga”.

BACA: Bawa Watak Suami Isteri, Zamarul Anggap Bella Astillah Macam Adik

A post shared by B E L L A A S T I L L A H (@bellaastillah)

Bagaimanapun, di ruangan komen rata-rata netizen meluahkan rasa kurang senang melihat dua beradik itu menari sakan.

Ada segelintir netizen mengatakan Bella dan Didi pasti akan dilihat lebih cantik jika memakai pakaian yang menutup aurat. Malah, ada yang mengatakan tidak manis perempuan menari dan membiarkan orang lain melihat.

Tidak kurang juga, ada yang menitipkan pesanan supaya membuat konten yang sopan apatah lagi suami kepada pelakon itu iaitu penyanyi Aliff Aziz sudah berubah  ke arah lebih baik.


Netizen Risau Tengok Kedudukan Tangan Nabila Razali Dekat MK

Baru-baru ini, akaun Instagram milik Nabila Razali menjadi perhatian apabila penyanyi itu dilihat memadam semua fotonya dan memuat naik gambar memaparkan dia menggayakan gaun berwarna putih bersama seorang lelaki.

Menerusi gambar yang dikongsikan, Nabila dilihat berdiri rapat berhadapan dengan seorang lelaki yang tidak didedahkan wajahnya.

Bagaimanapun, hari ini Nabila akhirnya berkongsikan gambar di Insta Story rupanya lelaki menggayakan seluar dan baju berwarna putih itu adalah MK daripada kumpulan K-Clique.

Di laman Twitter, rata-rata netizen seolah tidak terkejut dengan perkongsian Nabila itu sebaliknya berasa ‘muak’ serta mendakwa ia hanyalah gimik semata-mata apabila muncul dengan lagu baru.

Namun, apa yang lebih menjadi perhatian ramai, ada netizen mempersoalkan posisi kedua-dua tangan Nabila yang terlalu rapat dengan bahagian sulit MK.


Shuib Nafi Bakal Kahwin Hujung Tahun Ini

Pelawak Shuib Sepahtu mengakui terkejut apabila rakan penyampainya, Ajak mendengar khabar angin bahawa dia bakal berkahwin dengan wanita dikenali Watie Hanifiah, hujung tahun ini.

Memetik Harian Metro, Shuib berkata Ajak memberitahu terserempak dengan seorang pemilik katering yang mendakwa menerima tempahan untuk hari bahagianya.

“Lima hari lalu Ajak ada bertanya adakah saya akan berkahwin hujung tahun ini. Ketika diajukan soalan itu, saya terpinga-pinga kerana tak faham apa yang cuba disampaikan.

“Dia beritahu ada terserempak dengan seorang pemilik katering yang mendakwa Shuib sudah menempah makanan untuk buat majlis perkahwinan sehingga pemilik itu turut beritahu jumlah tetamu yang bakal hadir,” katanya.

Menurut Shuib lagi, jika benar dia akan mendirikan rumah tangga sudah pasti akan maklumkan terlebih dahulu kepada Ajak serta menyifatkan ada pihak yang membuat fitnah.

“Saya beritahu Ajak jika dia bakal berkahwin sudah tentu Ajak adalah individu terawal yang akan dimaklumkan. Malah ketika saya mula mengenali Watie, Ajak antara orang pertama yang saya kongsikan.

“Jadi, kalau kata saya ada berjumpa pemilik katering atau tukang buat baju, semua itu adalah dusta. Ada pihak yang buat fitnah dengan ‘menjual’ cerita yang tidak betul,” katanya.

Dalam pada itu, Shuib turut menafikan dakwaan dia bakal berkahwin pada Mac tahun depan. Ujarnya, perkenalannya dengan Watie belum cukup lagi namun mengakui anak-anak dan ibunya senang dengan usahawan itu.

“Belum ada sebarang perancangan dan rasanya macam jauh lagi perjalanan ke arah itu sebab saya nak pastikan anak-anak terima kehadirannya dahulu.

“Perkenalan dua hingga tiga bulan belum cukup masak untuk menilai dia. Alhamdulillah hubungan kami berjalan lancar dan anak-anak serta mak saya pun suka dengan kehadirannya,” katanya.


Masa Untuk Healing Dah Tiba, Air Asia Buat Promo Kaw-Kaw Kali Ni!

Berita baik buat yang ternanti-nanti masa untuk sendirian, time ni korang dah tak boleh tunggu lama-lama memang kena beli tiket terus sebelum sold out!

Yang mana baru putus cinta, kecewa dengan apa yang berlaku, korang bolehlah healing bersama AirAsia. Bersempena dengan AirAsia’s 21st Birthday Sale  pelbagai pakej menarik ditawarkan dengan harga yang tak masuk akal. Memang murah habis!

Bermula 28 November  hingga 4 Disember 2022 semua penerbangan ke Langkawi, Pulau Pinang, Terengganu, Krabi, Singapura, Phu Quoc dan banyak lagi hanyalah bermula dari RM21 jer. Berbaloi sangat harga macam ni!

Tempoh penerbangan bermula sekarang sehinggalah 30 Mac 2024. Korang yang kerja time tu cepat-cepat minta cuti okey! Harga tengah murah ni bukan senang nak dapat sale dari Air Asia ni.

Bukan tu saja, korang juga boleh terbang lebih jauh dengan AirAsia X daripada RM399 dan Premium Flatbed daripada RM1499. Tempat-tempat yang ditawarkan dalam pakej ni sesuai buat korang yang nak honeymoon atau sambut anniversary.

Bukan apa tempat dia super duper romantik. Seperti Perth, Taipei, Tokyo, Seoul, Melbourne, Auckland, Jeddah dan banyak lagi lah!Tapi korang jangan lupa booking pula. Sebab pakej ni ada tarikh tamatnya.

Jadi korang yang nak honeymoon tu boleh lah booking bermula sekarang sehinggalah 30 Apr 2023.

Korang tunggu apa lagi, download cepat airasia Super App untuk booking tiket penerbangan mengikut tarikh yang korang free. Ingat! Jangan lambat-lambat kalau tak melepas lah korang nak healing. Bertambah lagi kesedihan di hati tu nanti.

Banyakkan promosi yang korang boleh nikmati? Jadi apa tunggu lagi jom rancang perjalanan dengan AirAsia dan jangan lupa untuk ikut pelbagai promosi hebat AirAsia di laman rasmi AirAsia, Facebook, Instagram dan Twitter.


“Tunggu Lampu Hijau Ibu Wak Doyok” – A.Aida

Baru-baru ini, hangat diperkatakan foto mesra penerbit tersohor, Datuk A. Aida meraikan sambutan ulang tahun kelahiran pelakon, Wak Doyok sehingga timbul spekulasi mengatakan mereka sedang bercinta.

Memetik Kosmo, Aida berkata dia dan Wak Doyok  adalah ‘BFF’ (Best Friend Forever). Aida turut menyifatkan Wak Doyok seorang yang penyayang dan kelakar selain berkerjaya serta bergaya.

BACA: Ibu Wak Doyok Nak Menantu Anak Dara, Tak Nak Janda

“Hakikatnya kami memang sudah kenal bertahun-tahun, cuma beberapa bulan lalu persahabatan ini menjadi semakin rapat sampai boleh dikatakan sudah ke tahap BFF.

“Dia seorang yang sangat ‘caring’ dan penyayang. Kami boleh serasi kerana dia punya ‘sense of humor’ serta sangat mementingkan penampilan diri sama seperti saya.

“Kami tahu ramai tertanya-tanya (sejauh mana hubungan), tapi apa yang boleh saya cakap doakan kami saja. Kalau ada jodoh, adalah,” katanya.

Menurut Aida, dia tidak terburu-buru untuk menamatkan zaman solo serta anak-anaknya turut memberi pesanan kepadanya supaya mencari lelaki berkerjaya sebagai pasangan.

“Saya pernah serik untuk membuka pintu ke alam perkahwinan semula selepas melalui beberapa kali fasa kehancuran rumah tangga, tetapi rasa fobia itu kini semakin menghilang,” katanya.

Dalam pada itu, Aida berkata dia sedia maklum mengenai kenyataan ibu kepada Wak Doyok yang sebelum ini yang mahukan menantu anak dara dan menolak wanita berstatus janda.

“Memang saya tahu mengenai perkara tersebut. Sebab itu saya cuma mampu katakan biarlah semuanya saya serahkan soal kepada jodoh.

“Sekiranya ibu Wak Doyok memberikan lampu hijau, ada lah jodoh kami. Cuma saya pun masih belum bertemu dengan ibunya buat masa ini,” katanya


“Tak Boleh Upload Selalu, Nanti Orang Kata Try Hard, Meluat” – Izreen Azminda

Baru-baru ini, pelakon Izreen Azminda ada memuat naik gambarnya bersama suami tercinta, Ude Wahid di Instagram miliknya.

Menerusi perkongsian itu, Izreen mengaku tidak boleh terlalu kerap memuat naik foto mesra bersama suami kerana bimbang akan membuatkan ada yang tidak selesa.

Izreen dilihat menjawab komen yang ditinggalkan oleh pengikutnya dimana tidak mahu ada orang mengatakan dia try hard dan mahu tenang-tenang sahaja.

“Tak boleh (selalu muat naik) nanti orang kata terlalu mencuba. Kita biar rileks. Biar sesuai dengan umur. Tenang-tenang,” tulisnya.

Dalam pada itu, di ruangan komen ramai yang mendoakan agar rumah tangga pasangan itu kekal hingga ke akhir hayat serta ada yang yang mengatakan wajah mereka seiras.

Terdahulu, Izreen mendirikan rumah tangga dengan pemuzik Ude atau nama sebenarnya Muhamad Radzi Abdul Wahid pada Ogos 2017.


Netizen Puji Kak KM, Anak Sulung Macam Kakak & Adik

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Baru-baru ini, perkongsian Kak KM menjadi perhatian apabila memuat naik video bersama anak sulungnya di media sosial. Menerusi video itu, keduanya dilihat memakai t-shirt berwarna putih.

BACA: Cikgu Telefon Minta Kak KM Datang, Anak Dah 8 Bulan Tak Hadir Ke Sekolah

Diruangan komen, rata-rata netizen memuji Kak KM dan anak perempuannya itu dilihat seperti kakak dan adik. Malah, ada yang yang mengatakan Kak KM tidak kelihatan seperti mak-mak kerana dilihat muda.

Bagaimanapun, seperti sudah dijangka ada yang mempertikai penampilan kedua beranak itu dilihat agak mencololok mata sehingga menampakkan aset mereka.

Meskipun ada yang mengkritik, namun ada yang mendoakan agar kedua-duanya diberikan hidayah untuk melajar menutup aurat dengan baik selepas ini.


Mesra Berpelukan Dengan Lelaki Kacak, Zarina Anjoulie Bakal Kahwin Lagi?

Baru-baru ini tular foto di media sosial memaparkan selebriti sensasi, Zarina Anjoulie berpelukan dengan seorang lelaki dengan penuh mesra.

Difahamkan, foto tersebut dimuat naik oleh lelaki berkenaan sekaligus mencetuskan tanda-tanya netizen serta ada yang membuat spekulasi sama ada lelaki itu adalah kekasih Zarina.

BACA: Zarina Anjoulie Buang Tatu Di Badan, Satu Sesi Cecah RM500

Malah, lebih mengejutkan lelaki itu turut menyertakan kapsyen meminta mendoakan hubungan mereka serta mengatakan Zarina adalah bakal isterinya.

Nah janji kena di tunaikan , doakan hubungan kami ? #bakalisteri pic.twitter.com/Kp0uDLaI9B

— F a h r e G a f a r (@fahregafar) November 24, 2022

Bagaimanapun, Zarina dilihat memuat naik status memberitahu kelaki tersebut hanya sekadar kawan sahaja. Zarina turut meluahkan rasa hairan jika ada gambarnya bersama lelaki je pasti akan kecoh dan huru hara.

Terdahulu, Zarina pernah mendirikan rumah tangga bersama Eilyas Azhar pada 2020 tetapi mengambil keputusan untuk bercerai pada Mei tahun lalu.

Sebelum ini, Zarina pernah mendirikan rumah tangga dengan pemuda dari Brunei pada 2015, namun bercerai pada Disember 2016.


Ibu Minta Netizen Henti Kecam Syifa Melvin

Sekian lama netizen berteka-teki, semalam berlangsungnya majlis pernikahan personaliti media sosial, Syifa Melvin bersama kekasih hatinya, pemain bola sepak Johor Darul Takzim (JDT), Safawi Rasid.

Syifa dan Safawi selamat bergelar suami isteri dengan sekali lafaz dalam satu majlis tertutup yang diadakan di Hotel Hilton, Petaling Jaya.

Bagaimanapun, ada netizen yang kurang senang dengan perkahwinan pasangan itu sehingga ada yang melemparkan kata-kata negatif terhadap Syifa.

Susulan itu, ibu Syifa iaitu Robiah Rahman dilihat ada memuat naik status di Insta Story meminta agar orang ramai supaya mendoakan yang terbaik buat anak dan menantunya.

Robiah turut meminta netizen berhenti mengecam anaknya serta mengatakan jodoh pertemuan di tangan Allah dan menitipkan pesanan supaya perbanyakkan istighfar jika rasa tidak puas hati.

Sementara itu, Syifa dilihat memuat naik semula perkongsian Robiah itu serta meluahkan rasa sayang buat ibunda tercinta dan mengatakan bahawa soal jodohnya adalah urusan Allah.


Yonnyboii Tak Kisah Isteri Pakai Seksi

Baru-baru ini hangat diperkatakan mengenai nama isteri kepada Yonnyboii iaitu Nik Nazira yang dikatakan semakin seksi dan netizen mendakwa mengalami kejutan budaya selepas berkahwin dengan penyanyi rap itu.

Bagaimanapun, Nazira berkata dia lebih selesa menjadi diri sendiri meskipun sedar sering menjadi mangsa kecaman netizen di media sosial.

BACA: “Saya Hanya Jadi Diri Sendiri…Waktu Kolej Pun Pakai Macam Ni” – Isteri Yonnyboii

Memetik Astro Gempak, Yonny berkata dia tidak kisah isterinya berpakaian seksi kerana menganggap penampilannya itu hanya untuk dirinya.

“Bagi saya tak perlu kot orang lain jaga tepi kain saya dan nak tahu macam mana saya jaga bini saya. Orang hanya nampak dan tahu apa yang kita kongsi di laman sosial.

“Tapi orang tak tahu yang kami berdua ni jenis duduk rumah saja. Jadi, dia sekadar nak feeling sendiri dan lawa-lawa bila berada di rumah, ambil gambar atau selfie dalam rumah saja.

“Saya tak ada masalah pun dengan imej dia. Bagi saya biarlah dia nak melawa. Sebab dia nak melawa pun untuk saya…I like it. Insya-Allah nanti dia akan berubah juga,” katanya.

Dalam pada itu, Yonny meluahkan rasa syukur dirinya masih lagi relevan kerana orang ramai masih bercakap mengenainya bersama isteri serta menyifatkan mereka diluar sana mengambil berat tentang dirinya.

“Kami dah tak fikir sangat, apa saja publisiti adalah publisiti. Kalau orang kisah pasal saya maksudnya mereka ambila berat lagi pasal saya.

“Kiranya orang masih fikir pasal kita. Saya bersyukur saya masih relevan dan orang masih bercakap dan saya berharap orang terus bercakap sampai bila-bila. Kita tak jadi sendu,” katanya.


“Kau Terlampau Kurang Ajar” – Fezrul Khan Tak Akan Berlakon Lagi Dengan Reen Rahim

Baru-baru ini, hangat diperkatakan mengenai konflik mengenai dakwaan pelakon Reen Rahim dicekik aktor Fezrul Khan ketika menjalani penggambaran.

Menerusi satu temu bual bersama Melodi, Fezrul Khan sekali lagi mempersoalkan tindakan Reen Rahim yang menjerit kepadanya selepas melakonkan babak tersebut dan bertanyakan mengapa aktres itu tidak boleh bercakap secara baik-baik.

BACA: Tak Tahan Dicekik Fezrul Khan, Iqram Dinzly Minta Reen Rahim Duduk Rumah Belajar Masak

“Secara jujur saya berlakon cerita tu saya tak method, saya tahu babak itu susah, tak boleh buat, kita dah rehearsel, okay dah tapi yang tak ok kenapa bila dah cut dia mejerit kepada saya?

“Yang itu saya pantang, tak boleh cakap elok-elok ke. Kalau setakat lakonan kau macam tu kau nak complain. Kenapa perlu jerit, tak boleh cakap elok-elok ke?

“Level dia tahap mana? Kau menjerit dengan orang lama. Kau boleh fighting tak? Kau ada sarung uniform tak? Kau berlakon cerita kampung je kan?,” katanya.

Mengulas mengenai babak cekik yang dimuat naik di Instagram, Fezrul berkata dia mahu semua pihak menilai sendiri serta menyifatkan Reen seorang yang kurang ajar.

“Apa yang saya post tu saya nak tunjukkan dekat orang betul tak apa yang saya buat itu sebenarnya saya yang salah atau dia yang salah? Kalau salah, pengarah boleh cut, tiada masalah pun. Tapi kenapa kena tunggu babak itu habis kau menjerit? Kurang ajar tak kurang ajar? Kurang ajar pelakon tu,” katanya.

Menurut Fezrul lagi, dia tidak akan berlakon lagi dengan Reen serta menyifatkan aktres itu bukan tarafnya untuk berlakon bersama.

“Nasib baik perempuan, kalau lelaki dah lama dah. Dia ingat saya hairan dengan lakonan dia semua. Saya banyak lagi heroin yang saya boleh berlakon, setakat lakonan heroin macam itu saya rasa bukan ‘level’ saya kot.

“Kalau tanya saya kalau nama dia ada dalam sebuah cerita itu saya takkan ambil job itu. Saya tak boleh berlakon dengan orang kurang ajar macam tu,” katanya.

Dalam pada itu, Fezrul turut memohon maaf kepada Reen serta memberi pesanan supaya jangan mengambil tawaran jika tidak boleh melakonkan watak yang berat.

“Pada saya, jangan kurang ajar, itu sahaja saya nak bagitahu. Kalau menjerit tu dia ‘attention seeker’. Dia nak tunjuk dia ‘power’ lah.

“Kalau dia dah minta maaf, saya dah maafkan dia jika saya terkasar bahasa, gurau kasar, tercekik dia ke apa, saya minta maaf banyak-banyak, tapi kalau ada job nama dia ada dengan saya, saya takkan ambil job itu sebab ramai lagi pelakon-pelakon hebat yang nak berlakon dengan saya. Dia bukan ‘level’ saya.

“Kalau dah watak berat, rasa tak boleh bawa jangan bawa watak tu. Jangan ambil semata-mata nak duit. Lepastu kau nak tunjuk kau hebat dekat set. Jangan kurang ajar. Kau terlampau kurang ajar,” katanya.


Dikecam Bercinta Dengan Lelaki Berusia, Qistina Raisah Anggap Netizen Yang Over

Sejak kebelakangan ini ada cerita membabitkan pelakon cilik, Qistina Raisah. Terbaru, pelakon berusia 14 tahun itu dilihat ada memuat naik gambar bersama seorang lelaki dengan kapsyen akaun IG lelaki berkenaan serta emoji hati.

Susulan perkongsian foto tersebut, rata-rata netizen terkejut Qistina menjalin hubungan cinta didakwa dengan lelaki yang lebih berusia daripadanya.

BACA: Baru 14 Tahun, Netizen Terkejut Qistina Raisah Bercinta Dengan Lelaki Dewasa?

Bagaimanapun, dalam satu temubual bersama Melodi baru-baru ini, pelakon itu enggan mendedahkan identiti lelaki yang bergambar bersamanya itu.

Menerusi video yang dimuat naik semula oleh pengguna TikTok, Qistina turut menyifatkan netizen yang over kerana bukannya mereka berpegangan tangan dalam gambar tersebut.

‘Mak saya okay je’ haa dengar tu. Qistina Raisah tenang je jawab. #meloditv3 #fyp #daddykugengster #fyp? #qistinaraisah

“Biar lah rahsia kan, korang tunggu sahaja apa nak jadi, jadi lah. Tapi sebenarnya bagi saya netizen over lah jugak sebab gambar itu tak ada la berpeluk atau berpegang tangan..Hanya selfie dengan kawan-kawan.

“Benda ni biasa sahaja tau, mungkin saya yang 14 tahun dan dia 21 tahun jadi kes. Netizen ni sibuk sahaja tau, mak saya okay je,” katanya.

Sementara itu, ibu kepada pelakon itu berkata dia tidak kisah dengan apa yang diperkatakan netizen mengenai gambar anaknya itu kerana  orang luar ada mulut untuk bercakap.

“Memang korang ada mulut untuk bercakap, nak komen negtaif atau positif itu terpulang tapi bagi saya kalau hati itu bersih dan baik..kita kena fikir yang baik-baik.

“Apa pun orang nilai mengenai gambar tersebut, saya dan Qis gembira sahaja. Kita cuba jadi yang terbaik, tak ada orang yang sempurna,” kata ibu Qistina.


Syifa Melvin Sah Bergelar Isteri Safawi Rasid

Tahniah diucapkan buat Syifa Melvin yang sah bergelar isteri kepada pemain bola sepak Johor Darul Ta’zim (JDT) Safawi Rasid dengan sekali lafaz sebentar tadi.

Dalam majlis diadakan di sebuah hotel terkemuka di Petaling Jaya pasangan pengantin dilihat cantik dan segak mengenakan busana berwarna keemasan. Pada majlis itu, Safawi menyerahkan sebentuk cincin sebagai mas kahwin.

Syifa atau nama sebenarnya Nur Syifa Athirah dinikahkan oleh Ustaz Khairil Nizam sambil disaksikan oleh bapa kandungnya, Amirol Melvin dan pelakon Shaheizy Sam.

Majlis ijab qabul dan resepsi yang bertemakan serba putih dan menutup aurat itu dihadiri ahli keluarga, rakan terdekat kedua belah pihak serta media.

Sebelum ini hangat diperkatakan apabila tular video memaparkan satu stadium menyanyikan lagu ’selamat pengantin baru’ buat Safawi selepas tamat perlawanan separuh akhir di antara pasukan JDT dan Sabah FC.

Bukan itu sahaja, turut tersebar kad undangan resepsi yang bertarikh 3 Disember depan dimana tertera nama ibu bapa Safawi, Rasid Sulong dan Selemeh Abu Bakar di media sosial.


Syifa Melvin, Safawi Rasid Nikah Malam Ini?

Sejak semalam, tular foto dan video malam berinai pelakon Syifa Melvin bersama pemain bola sepak Johor Darul Ta’zim, Safawi Rasid di media sosial.

Meskipun kedua-duanya masih mengunci mulut mengenai hari bahagia mereka, menerusi foto tersebut, kedua-dua pengantin dilihat tersenyum menunjukkan tangan mereka yang siap berinai.

BACA: Dikhabarkan Bakal Nikah Dengan Syifa Melvin Esok, Safawi Rashid Kunci Mulut

Difahamkan majlis pernikahan berkenaan akan berlangsung di sebuah hotel terkemuka di Petaling Jaya pada jam 7 malam sehingga 11 malam ini, dengan tema pakaian serba putih.


“Nak Pesan Pada Sajat, Tak Suka Diam” – Ibu Sajat Sedih Tengok Anak-Anak Bergaduh

Sejak beberapa hari lalu hangat diperkatakan mengenai kemelut usahawan sensasi, Sajat apabila dilihat saling berbalas kenyataan dengan adiknya, Mustika di media sosial.

Memetik mStar Online, ibu kepada usahawan itu iaitu Maimon Omar berkata biar apa pun berlaku dia tetap menyayangi kedua anaknya itu serta berharap mereka berbaik.

BACA: Adik Sajat Mengamuk, Dakwa Abang Kaki Kelentong Makan Duit Orang

“Tak kiralah anak itu jahat macam mana sekalipun saya tetap sayang dia. Sebab tiada mak di dunia ini yang tak sayang anak.

“Jadi saya tak nak mereka bergaduh sampai mahu berputus saudara… itu tak baik dan tidak dialu-alukan dalam Islam,” katanya.

Menurut Maimon lagi, dia tidak mahu menyebelahi kedua-dua belah pihak kerana dia sayangkan kedua-dua anaknya itu dan akan sedaya upaya menenangkan mereka.

“Saya tak masuk mana-mana belah pihak. Dua-dua saya sayang, walau macam mana pun dia, dia tetap anak saya. Dua-dua saya back up.

“Nak tenangkan Sajat, saya akan cakap dah la..dahla. Nak tenangkan Mustika pun, saya akan cakap dah la, kau jangan buat lagi apa dia tak suka. Nak tenangkan tak nak bagi bergaduh.

“Saya tak tahu masa Sajat telefon tu tengah Live, saya cerita macam biasa tapi rupanya dia gunakan apa saya cakap tu buat orang dengar. Dah la dulu orang cakap saya mata duitan,” katanya.

Dalam pada itu, Maimon turut menitipkan pesanan buat anak lelakinya itu supaya berdiam sahaja jika tidak suka akan sesuatu kerana tindakannya itu membuatkan ramai tahu masalah keluarga mereka.

“Nak pesan pada Sajat… tak suka diam! Sebab bila dia buat macam ini bukan sahaja satu Malaysia tapi satu dunia tahu masalah keluarga,” katanya.


Netizen Tak Puas Hati Shila Amzah Dapat Tempat Ketiga GV9?

Semalam, Gegar Vaganza musim kesembilan (GV9) sudah pun melabuhkan tirainya apabila menyaksikan Jaclyn Victor dinobat sebagai juara sekaligus membawa pulang wang tunai RM100,000.

Namun, apa yang menjadi bualan di laman Twitter, apabila ada netizen mempertikaikan susulan Shila Amzah hanya berada di tempat ketiga sahaja.

Menerusi komen di Twitter, ada netizen berpendapat Shila sepatutnya berada di tempat kedua berbanding Bob Yusof.

Ada netizen mendakwa, bagaimana Bob boleh berada di tempat kedua sedangkan penyanyi itu melihat lirik daripada monitor berbaning Shila yang menghafal semua lagu.

Menyifatkan keputusan tersebut tidak adil, ada yang berpendapat jika Shila berada dalam keadaan sihat dan tiada masalah tonsil pasti akan menjadi juara bersama Jaclyn Victor.

Dalam pada itu, ada netizen turut tidak berpuas hati apabila Hazrul Nizam berada di tempat keenam apatah lagi di pusingan pertama penyanyi itu melakukan yang terbaik dan di pusingan battle juga dilihat menyerlah.


Tak Tahan Dicekik Fezrul Khan, Iqram Dinzly Minta Reen Rahim Duduk Rumah Belajar Masak

Pelakon Iqram Dinzly menasihatkan aktres Reen Rahim supaya duduk di rumah dan belajar memasak jika tidak tahan melakonkan babak lasak.

Menerusi satu perkongsian di Insta Story, Iqram turut meminta Reen tidak menjadi insiden dicekik aktor Fezrul Khan ketika menjayakan penggambaran baru-baru ini sebagai isu besar sebaliknya perlu bersikap kental.

“Buat Reen, saya percaya dengan aksi cekik mencekik ia membantu anda untuk lebih maju ke depan dalam dunia lakonan. Dalam bisnes kita kena terima untung atau rugi itu tetap untung. Pengalaman tidak boleh dijual beli namun jangan sampai mencacatkan atau mencederakan diri.

“Kalau tak lasak nak manja-manja dok rumah belajar memasak. Apa pun dalam industri seni ni kita kena belajar tabah dan reda serta pertingkatkan prestasi,” tulisnya.

Dalam pada itu, Iqram berkata dia yakin Fezrul menggunakan teknik yang betul dalam menjayakan babak berkenaan.

“Takkanlah Fezrul tak waras nak cekik betul-betul. Boleh tengok, dia guna teknik yang betul. Dia bukan baru setahun jagung tak tahu caranya.

“Masalahnya, orang disekeliling yang tiada ditempat kejadian sering melontarkan persepsi yang buruk dan tanggapan yang tak betul,” tulisnya.

Sementara itu, memetik Kosmo, Reen bagaimanapun enggan memperbesarkan isu dicekik Fezrul apabila sudah pun memaafkan pelakon lelaki itu.

Kata Reen lagi, insiden yang berlaku itu sudah dianggap selesai walaupun mengakui sedikit ralat apabila Fezrul tidak mengakui kesilapan tersebut serta beranggapan kejadian tersebut sebagai daripada proses penggambaran.

“Saya sangat profesional. Apa yang berlaku (dicekik) sebenarnya perkara kecil sahaja. Selepas habis sahaja insiden itu, tak sampai 10 minit saya kembali okey.

“Saya ada mesej dia secara peribadi dan tunjuk video sebagai bukti bahawa saya benar-benar sakit. Saya bukannya mahu bersikap kurang ajar. Namun dia tidak mengaku salah dan mengatakan bahawa perkara itu tidak benar-benar berlaku,” katanya.


Jaclyn Victor Juara Gegar Vaganza 9, Bawa Pulang RM100,000

Konsert akhir Gegar Vaganza Musim ke-9 (GV9) menyaksikan Jaclyn Victor bergelar juara sekaligus membawa pulang wang tunai bernilai RM100,000 dan trofi kemenangan tajaan Astro.

Tempat kedua dimenangi oleh Bob Yusof membawa pulang RM50,000 dan Shila Amzah berjaya merangkul tempat ketiga di pentas akhir Gegar Vaganza musim kesembilan malam ini membawa pulang wang tunai RM30,000.

Tempat keempat pula menjadi milik Tomok, kumpulan VE di tempat ke-5 dan Hazrul Nizam menduduki di tempat ke-6.

Diacarakan oleh Nabil Ahmad dan Elly Mazlein, GegarVaganza musim kesembilan bersiaran secara langsung dari Auditorium MBSA Shah Alam dan disiarkan secara langsung Astro Ria (saluran 104) dan Astro Ria HD (saluran 123).


“Sekali Sekala Nad Membuka Matanya & Tidur Semula” – Rakan

Sejak dimasukkan ke Unit Rawatan Rapi (ICU) disebabkan jankitan kuman pada paru-paru, ramai rakan artis berkongsikan keadaan Nad Zainal serta mendoakan buat aktres itu agar diberi kesembuhan.

Terbaru, pengarah drama terkenal, Shahrulezad berkongsikan perkembangan dan keadaan terkini Nad Zainal di Instagram miliknya sebentar tadi.

BACA: “Yem Tanya Emaknya, Saya Tenangkan Dia…” – Bekas Suami Nad Zainal

Menurut Shahrulezad atau lebih mesra disapa Budak Ijat berkata keadaan Nad kini semakin baik berbanding semalam serta luka pada paru-parunya juga semakin sembuh.

“Alhamdulillah, keadaan Nad semakin baik berbanding semalam. Kadar kebergantungan dia pada mesin oksigen semakin berkurangan. Luka-luka di paru-parunya semakin sembuh. Paru-paru dah mula berfungsi dengan lebih bagus. Cuma, doktor tidak mahu memaksa sangat,” tulisnya.

Kongsi Shahrulezad lagi, Nad ada membuka matanya sekali sekala sebelum tidur semula. Ujarnya lagi, dos ubat-ubatan juga telah dikurangkan selepas keadaan Nad semakin stabil.

“Sekali sekala ada juga Nanad membuka matanya dan tidur semula.  Anyway sebahagian ubat ubatan juga ada yg telah mula dikurangkan dosagenya dan ada juga diberhentikan bila melihat keadaan Nad yg semakin stabil. Syukur tak terhingga,” tulisnya.

Dalam pada itu, Shahrulezad turut mengucapkan terima kasih buat mereka yang tidak berhenti mendoakan kesembuhan buat Nad Zainal.

“Saya mewakili keluarga dan sahabat Nad dengan rendah diri ingin mengucapkan ribuan terima kasih di atas doa doa tulus kalian. Hanya Allah saja yang mampu membalas doa ikhlas kalian,” tulisnya.


Syura Kekok Hamil Lagi Selepas 11 Tahun

Selepas 11 bulan melayari bahtera rumah tangga dengan Muhd Farizat, penyanyi Syura Badron berkongsikan berita gembira apabila disahkan hamil.

Memetik mStar Online, meluahkan rasa syukur dengan rezeki diberikan Allah, Syura akui kekok apatah lagi kali terakhir dia hamil adalah pada 11 tahun lalu.

“Kalau ikutkan perkahwinan kami belum sampai setahun tapi Alhamdulillah dapat rezeki anak awal. Kali terakhir hamil adalah 11 tahun lepas, jadi perasaan itu agak kekok seperti mengandung anak pertama.

“Alhamdulillah kehamilan anak keempat ini tidak mengalami sebarang alahan teruk cuma kadangkala saya sakit tekak dan mengalami demam,” katanya.

Sebelum ini, Syura mengumumkan berita gembira itu di Instagram memalumkan dirinya kini sedang hamil lima bulan dan bakal bersalin pada Mac tahun hadapan.

Dalam pada itu, Syura berkata suaminya tidak meletakkan harapan tinggi untuk menimang cahaya mata secepat mungkin kerana memahami usia penyanyi semakin meningkat

“Sebelum bernikah kami pernah bincang mengenai soal anak kerana usia saya sudah menjangkau 36 tahun… jadi banyak perkara bermain di fikiran apatah lagi suami tidak pernah berkahwin sebelum ini.

“Tapi dia sudah menegaskan bahawa dia tidak kisah seandainya kami tidak diberikan rezeki anak dan memahami keadaan saya. Bagaimanapun sebaik tahu saya disahkan hamil dia orang paling gembira,” katanya


Dikhabarkan Bakal Nikah Dengan Syifa Melvin Esok, Safawi Rashid Kunci Mulut

Hangat diperkatakan mengenai khabar angin mengenai pelakon Syifa Melvin dan pemain Johor Datul Ta’zim (JDT) iaitu Safawi Rashid bakal melangsungkan pernikahan esok iaitu pada 28 November.

Bagaimanapun, menerusi satu video tular di aplikasi TikTok, Safawi meminta netizen tidak perlu mengambil tahu mengenai hal perkahwinannya serta meminta untuk menantikan sahaja jika ada berita gembira.

BACA: Satu Stadium Nyanyi ‘Selamat Pengantin Baru’, Safawi & Syifa Nikah Bulan Depan?

? original sound – ?? ? ????? ? ??? – ?? ? ????? ? ???

“Korang pasal kahwin, korang jangan tahulah. Bila saya nak kahwin, dengan siapa saya kahwin. Ada rezeki, jodoh, saya akan kahwin. Korang jangan risau, nantikan sahaja,” katanya.

Sementara itu, diruangan komen ada netizen mendakwa majlis akad nikah akan diadakan esok dengan bertemakan warna putih. Manakala, majlis di sebelah Safawi akan diadakan pada 3 Disember depan.

Dalam pada itu, ada segelintir netizen seolah kecewa apabila pemain bola sepak itu seolah cuba merahsiakan tentang perkahwinan mereka sedangkan kad undangan telah pun tersebar.


“Seolah Saya Ini Batak & Gelojoh…” – Ungku Ismail Tak Mahu Lagi Update Keadaan Nad Zainal

Pasti ramai tahu, sejak Nad Zainal dimasukkan ke hospital akibat jangkitan kuman dalam paru-paru, rakan artis iaitu Ungku Ismail sering berkongsikan mengenai perkembangan terkini aktres itu kepada umum.

Bagaimanapun, Ungku Ismail meluahkan rasa kecewa apabila setiap perkembangan terkini mengenai Nad Zainal disalah erti oleh segelintir pihak.

BACA: Ungku Ismail Akui Rindu Nad Zainal, Sebelum Ini Ceria Sekarang Sunyi

“Kecewa. Bila saya sentiasa ikhlas menyampaikan perkembangan terkini tentang Nad Zainal, ada pihak yang cuba rephrase cakap saya seolah saya ini batak dan gelojoh tentang perhubungan dan kerja.

“Seolahnya saya ini mengambil kesempatan daripada keadaan ini untuk promosi diri dan kerja sehingga ada kenyataan menyentak perasaan, menukil persoalan tentang akal dan kematangan saya,” katanya.

Menerusi perkongsian di Insta Story itu juga, Ungku Ismail berkata dia tidak akan berkongsi perkembangan terkini Nad Zainal kerana kecewa dengan sikap segelintir pihak yang lebih mahu mengorek kisah peribadinya.

“Ini pasti bukan masanya untuk menjaja apa-apa cerita tentang hubungan dan kerjaya. Ini waktu untuk memberitahu update tentang kesihatan Nad.

“Dan, saya yakin ini yang orang nak tahu, bukannya benda merepek dan sensitif tanpa menghormati keperibadian masing-masing.

“Mulai hari ini saya tidak akan memberi apa-apa statement update lagi tentang keadaan Nad Zainal dan apa sahaja, sila rujuk pada sumber lain,” katanya.


“Saya Tak Perlu Jelaskan Apa-Apa, Biar Keluarga Tahu Dah Cukup” – Ismail Izzani

Sejak beberapa hari lalu hangat diperkatakan mengenai nama penyanyi Ismail Izzani apabila tular video seorang lelaki didakwa miripnya ghairah bercium dengan seorang wanita di kelab malam.

Terbaru, perkongsian penyanyi itu di Insta Story menjadi perhatian dimana Ismail berharap tiada pihak campur urusan peribadinya susulan video tular lelaki miripnya itu. Menerusi entri itu, Ismail berkata biarlah apa yang berlaku hanya dirinya dan keluarga sahaja yang tahu.

“Biarkan saya. Selagi saya dan ahli keluarga tahu apa tindakan selanjutnya, itu sudah memadai. Katakanlah apa yang anda mahu kata. Saya terus kekal dengan landasan saya, sayangi tenaga anda. Selamat menjalani hari indah semua,” tulisnya.

Sementara itu, dalam perkongsian lain Ismail dilihat ada memuat naik foto sedang memegang pasport seolah mahu membawa diri.

Dalam pada itu, Ismail berkata dia mengakui kesilapannya dan tidak perlu menjelaskan apa-apa kerana baginya cukup keluarga dan rakan-rakan sahaja yang tahu.

Jelasnya lagi, dia tiada niat untuk melarikan diri sebaliknya dia tidak mahu membuang masa untuk memberi penjelasan kerana dia mengaku kesilapannya.


Niezam Zaidi Aktif Ikut Tabligh, Perbaiki Diri Lepas Terlibat Kes Dadah

Pelakon Niezam Zaidi berkata dia sedang mendalami ilmu agama selepas terpalit dengan kes penyalahgunaan dadah pada tahun lalu.

Memetik mStar Online, Niezam berkata dia juga aktif mengikuti jemaah tabligh untuk mendekatkan diri dengan Allah.

“Sebelum ini ada kumpulan tabligh daripada Bangladesh yang datang ke kampung saya untuk menyertai mereka. Cara mereka membuatkan hati saya tersentuh dan mengmabil keputusan menyertai mereka apabila mempunyai waktu terluang.

“Bagaimanapun, saya tidak mahu terlalu ekstim sehingga membuatkan orang salah faham. Maklum sahaja saya berada dalam industri hiburan tapi pada masa sama saya mahu berubah ke arah kebaikan,” katanya.

Dalam pada itu, Niezam berkata dia mahu membuat perubahan dalam hidup dan keadaan kesihatan ibunya yang kurang baik membuatkan dia sedar untuk memperbaiki diri.

“Saya tak baik, jadi saya nak buat perkara baik. Situasi yang berlaku pada dunia ketika ini juga membuatkan saya terfikir kita tidak lama di dunia ini.

“Apabila ada satu turning point berlaku dalam hidup, saya tak boleh lagi mengikut kehendak diri sebaliknya perlu lakukan apa-apa kerana Allah,” katanya.


“Diam Itu Lebih Baik Jika Tidak Ada Perkara Baik Untuk Diperkatakan” – Ira Kazar

Pasti ramai tahu, nama anak kepada pelakon veteran Kazar iaitu Ira Kazar menjadi bualan apabila didakwa menjadi orang ketiga dalam rumah tangga Puteri Sarah dan Syamsul Yusof.

Baru-baru ini, perkongsian Ira menjadi perhatian apabila memuat naik satu perkongsian yang juga ditujukan buat dirinya sendiri.

Menerusi entri itu, Ira berkongsi kata nasihat dan muhasabah diri untuk berdiam diri daripada bercakap perkara yang tiada faedah.

“Diam itu lebih baik jika tidak ada ‘perkara baik’ untuk diperkatakan. Berhati-hatilah dengan dosa lisan mahupun tulisanmu. Muhasabah,” kongsinya.

Sejak beberapa bulan lalu hangat diperkatakan apabila Puteri Sarah mengambil tindakan undang-undang terhadap Ira Kazar yang didakwa menjadi orang ketiga dalam rumah tanggannya bersama Syamsul Yusof.


“Dia Masih Bagi Nafkah, Jumpa & Video Call Anak-Anak” – Puteri Sarah

Meskipun kemelut rumah tangga Puteri Sarah dan suaminya, Syamsul Yusof masih lagi menjadi tanda tanya, namun aktres itu dilihat tetap kuat meneruskan kehidupannya seperti biasa.

Memetik Xtra, Puteri Sarah enggan mengulas mengenai status hubungannya dengan Syamsul namun berkongsikan suaminya itu tetap menjalankan tanggungjawab termasuk memberi nafkah.

“Dia masih jumpa dan video call anak-anak dan dia masih jalankan tanggungjawabnya bagi nafkah,” katanya.

Kongsi Puteri Sarah lagi, suaminya itu turut meluangkan masa bersama anak-anak lebih-lebih lagi ketika dia sibuk menjalani penggambaran.

Menurut Sarah, setiap hujung minggu dia akan membawa kedua-dua anaknya berjumpa dengan keluarga mentua, Datuk Yusof Haslam dan Datin Patima dimana suaminya juga berada di sana untuk berjumpa anak-anak.

“Saya gembira bila dia luangkan masa dan berjumpa dengan anak-anak. Kadang-kadang kami bergilir untuk jaga anak. Dan bila saya ke rumah mertua bersama anak-anak, Syamsul juga akan ada disana untuk berjumpa anaknya,” katanya.


“Saya Nak Melawat Nad, Tapi Tak Boleh Sebab…” – Aeril Zafrel

Pelakon Aeril Zafrel meluahkan hasratnya untuk melawat aktres Nad Zainal yang kini dirawat di unit rawatan rapi (ICU) di Hospital Ampang Puteri.

Memetik Astro Gempak, Aeril bagaimanapun berkata dia tidak mampu berbuat demikian berikutan rasa kesesahan atau anxiety yang dialaminya.

BACA: Aeril & Wawa Zainal Kerja Keras, Perniagaan Akan Diwarisi Anak-Anak

“Disebabkan pengalaman peribadi sebelum ini, saya ada anxiety bila tengok seseorang dalam keadaah sebegitu (sakit). Saya nak melawat, tapi dalam masa sama anxiety tu datang.

“Saya rasa setengah orang tahu perasaan itu macam mana… bila kita datang tengok orang sakit, kita jadi tak senang. Insya-Allah, saya memang nak melawat Nad dan kalau ada masa, saya akan cuba ke hospital,” katanya.

Dalam pada itu, Aeril mengakui terkejut mendapat perkhabaran Nad dimasukkan ke ICU serta meminta orang ramai mendoakan buat pelakon itu agar diberikan kesembuhan.

“Ketika dengar dia dimasukakn ke ICU, saya terkejut sangat. Sebab kita tak nampak dia ada sebarang penyakit sebelum ini. Betul-betul mengejutkan.

“Tambahan pula, Nad merupakan anak tunggal dan semestinya ia satu dugaan yang berat untuk familinya. Nad pun ada anak yang memerlukan dia, saya harap rakyat Malaysia doakan kesihatan Nad untuk sembuh seperti sedia kala,” katanya.


Elizabeth Tan Alami Masalah Keguguran Rambut Kritikal

Penyanyi dan pelakon Elizabeth Tan mendedahkan dia menghadapi masalah alopesia atau keguguran rambut kritikal akibat penyakit autoimun yang dihidapi sejak kecil.

Memetik Xtra, Elizabeth atau lebih mesra disapa Lizzy berkata dia mula berdepan masalah alopecia sejak 2018 dimana berlaku tompokan botak di rambut.

“Saya alami autoimun sejak berusia setahun yang menyebabkan saya menghadapi masalah kulit. Pada 2018, autoimun menjadi penyebab saya mengalami alopesia. Akibatnya saya mengalami tompokan botak di rambut dan kadang-kadang ia merebak menjadi lebih besar.

“Masalah ini tiada penyembuh, jadi saya hanya bergantung kepada krim steroid untuk menghentikan tompokan botak itu merebak. Sehingga kini, sudah 12 kali alopesia terjadi,” katanya.

Menurut Lizzy dia tidak pernah mendedahkan penyakit dihidapinya kerana tidak mahu meraih simpati daripada orang ramai.

“Sebelum ini, saya tidak pernah mendedahkan perkara itu kepada orang ramai, terutamanya peminat. Setiap kali tompokan botak baru timbul, saya rasa sedih dan tertekan.

“Saya tak mahu orang rasa kasihan dengan penyakit yang saya alami. Tetapi, saya rasa sudah tiba masanya saya beritahu orang mengenai perkara ini,” katanya.

Dalam pada itu, Lizzy memaklumkan dia baru saja menolak tawaran untuk membintangi sebauh filem ang memerlukan dia memotong rambut seperti lelaki.

“Saya takut rambut lambat tumbuh dan alopesia kembali menyerang selepas saya memotong rambut,” katanya.


Babak Cium Dengan Elizabeth Tan, Jay Iswazir Mohon Maaf

Sebelum ini mengunci mulut mengenai babak cium dengan aktres, Elizabeth Tan dalam filem Abang Long Fadil 3, pelakon Jay Iswazir akhirnya memohon maaf.

Memetik Harian Metro, Jay membuat permohonan maaf kepada pihak yang tersinggung dengan babak dicium Elizabeth serta menjadikan perkara itu sebagai iktibar.

“Mungkin ada segelintir pihak berpendapat adegan itu sebagai perkara kecil. Mungkin juga ada yang tersinggung dengan babak itu. Apa pun, saya terima dan memohon maaf kerana terlepas pandang.

“Apa yang penting adalah saya seharusnya mengambil pengajaran dan tidak terus membiarkan orang bercakap mengenai isu itu. Lebih baik saya menjauhi perkara yang boleh mengundang fitnah,” katanya.

Dalam pada itu, Jay berkata sebelum ini dia mengambil pendekatan berdiam diri kerana tidak mahu mengeruhkan lagi keadaan serta akan lebih berhati-hati selepas ini.

“Saya sebelum ini berdiam diri kerana tidak mahu memanaskan lagi isu yang sedia menjadi bualan hangat. Selepas sekian lama, akhirnya saya membuka mulut dan sekali lagi memohon maaf.

“Sebagai pelakon, saya menjadikan isu itu sebagai iktibar dan lebih berhati-hati pada masa akan datang agar ia tidak berulang,” katanya.

Terdahulu, Elizabeth mengaku adegan bercium dengan Jay dalam filem tersebut dilakukan tanpa sendiri tanpa menggunakan teknik kamera. Katanya lagi, babak itu dijayakan ketika dia belum berkahwin lagi.


Dikata Lagi Cantik Masa Gemuk, Aishah Bengang Dengan Netizen Mulut Puaka

Penyanyai Aishah meluahkan rasa berang dengan komen netizen bermulut puaka yang mengkritik bentuk badannya yang kini semakin kurus.

Menerusi satu perkongsian di Instagram, ada segelintir netizen memberikan komen mendakwa penyanyi itu kelihatan lebih cantik berbadan gemuk.

BACA: 5 Tahun Tuntut, Aishah Lega Kes Hadiah Tanah Lot Banglo Akhirnya Selesai

Menurut Aishah dia kelihatan kurang sihat sewaktu membuat persembahan ketika itu kerana sedang demam. Namun, ada komen tak sedap didengar daripada netizen.

“Beberapa hari lepas saya muat naik video soundcheck untuk satu persembahan minggu lepas. Memang saya akui masa soundcheck tu, saya tak berapa sihat dan baru balik trip. Kepenatan dari trip di mana saya drive berjam-jam membuatkan saya kurang mood nak dress up untuk soundcheck.

“Lagipun masa tu dah mula batuk dan demam. Tapi like they say, ‘the show must go on.’ Tapi saya notice ramai juga yang komen sesedap jari nak taip,jenis macam ni rasanya memang patut kena maki dik Diva AA.

“Ada yang kata,’dah tak tentu arah bila kurus..’lagi cantik masa gemuk’…Korang punya mak bapak tak ajar ye, kalau tak ada benda baik nak cakap atau taip baik diam. Diorang tak ajar ye?”,” tulisnya.

Kesal dengan komen netizen itu, Aishah berkata jika tiada benda baik untuk tulis atau diperkatakan lebih baik diam kerana apa yang ditulis pasti akan ditanya di akhirat kelak.

“Ok meh saya tolong ajarkan. Segala yang kita komen nanti akan ditanya di akhirat,jadi lebih baik kalau tak ada benda baik nak tulis,baik diam saja. Tak perlu nak sakitkan hati orang lain. Susah nanti nak cari orang tu minta maaf di akhirat nanti.”

“Memang ramai ye jenis mulut puaka macam ni. I cannot brain. Haaa gambar dua ni di ambil pada hari yg sama,sebelah kanan masa soundcheck dan sebelah kiri malam persembahan tersebut,” tulisnya.


“Saya Bukan Warak” – Aedy Ashraf Jawab Dakwaan Cumbu Wanita Di Kelab Malam

Sebelum ini, hangat diperkatakan mengenai nama pelakon Aedy Ashraf apabila tular video seorang lelaki didakwa miripnya bercumbu dengan seorang wanita di kelab malam.

Memetik Astro Gempak, Aedy akhirnya membuka mulut mengenai isu tersebut dengan mengatakan bahawa dia hanya manusia biasa yang menjalani kehidupan seperti orang lain.

“Saya hanya manusia biasa, datang dari keluarga yang biasa-biasa., maksud saya bukan warak, membesar di ibu kota an menjalani kehidupan sama seperti kebanyakkan orang lain.

“Sejujurnya, saya tidak perlu menjelaskan isu ini kepada sesiapa. Saya tidak berhutang dengan sesiapa , kecuali ibu saya.

“Jadi, setelah ia berlaku, saya jelaskan semuanya kepada ibu Alhamdulilah ibu tenang dan kata dia kenal saya. Dia berpesan agar saya lebih berhati-hati,” katanya.

Menurut Aedy lagi, dia mengambil pengajaran daripada kontroversi yang berlaku serta tidak sewenang-wenangnya percayakan orang termasuk rakan sendiri.

“Saya muhasabah dan belajar banyak benda dari hal tersebut, termasuk jangan mudah percaya orang termasuk dalam kalangan kawan sendiri,” katanya.


“Mengata Anak Orang Memang Seronok” – Ibu Ismail Izzani

Sejak beberapa hari lalu hangat diperkatakan mengenai nama penyanyi Ismail Izzani apabila tular video seorang lelaki didakwa miripnya ghairah bercium dengan seorang wanita di kelab malam.

Susulan video itu, bukan sahaja Instagram penyanyi itu sahaja diserang, malah akaun Instagram ibunya iaitu Datin Suliza Salam turut dihujani komen negatif netizen.

BACA: Tular Video Lelaki Mirip Ismail Izzani Di Kelab Malam, Peminat Minta Bertaubat

Malah, ada yang mengutuk ibu kepada penyanyi itu tidak pandai menjaga anak serta meninggalkan kata-kata sindiran.

Tidak hanya berdiam diri, penyanyi era 1980-an itu dilihat membalas komen seorang netizen dengan mengatakan memang seronok mengutuk anak orang lain sedangkan mereka tidak tahu nasib sendiri.

“Anak kamu nanti belum tau juga lagi kan. Mengata anak orang memang seronok kan. Pengakhiran hidup belum tentu. Allah Yang Maha Pengampun. Bukan kata-kata orang yang akan ubah dia atau siapa jua. Tapi Allah. Faham ya,” tulisnya.

Dalam pada itu, Suliza turut meluahkan rasa syukur dan mengucapkan terima kasih di atas segala teguran serta mendoakan agar Allah menjaga aib mereka.

“Syukur Alhamdulillah. Terima kasih atas tunjuk ajar dan teguran. Semoga Allah melindungi dan merahmati kamu sekeluarga. Dijauhkan daripada segala aib dan musibah,” tulisnya.


Isteri Usop Selamat Bersalin Anak Lelaki, Pilih Nama Muhamad Saif Umar

Tahniah diucapkan buat penyanyi Usop apabila isterinya Nur Fatihah selamat melahirkan cahaya mata sulung mereka awal pagi tadi.

Berita gembira itu dikongsikan oleh Usop menerusi satu perkongsian di Instagram meluahkan rasa syukur di atas kelahiran puteranya itu yang diberi nama Muhamad Saif Umar.

“Alhamdulillah. Assalamualaikum Muhamad Saif Umar. Terima kasih yang mendoakan isteri Usop,” tulisnya.

Perkongsian Usop itu mendapat pelbagai reaksi daripada netizen yang tidak ketinggalan mengucapkan tahniah buat pasangan itu di atas kehadiran cahaya mata.

Dalam pada itu, ramai yang mengucapkan selamat berpantang buat Fatiha serta mendaokan agar Muhamad Umar menjadi anak yang soleh.

Terdahulu, Usop dan Fatihah mendirikan rumah tangga pada 4 Februari lalu di Kompleks Darul Hidayah, Penaga Pulau Pinang.